text:
) alur utawa rerangkening crita; (3) paraga, yaiku unsur, kang padatan awujud manungsa, kang tinanggenah nguripake crita; (4) latar, yaiku unsur kang pinangka papan kadadeyaning crita. Ing teori kasusatran unsur-unsur mau kasebut fakta cerita, utawa unsur-unsur pokok kang baku, kang pinangka pambeda kang pokok tumrap sawijining gancaran utawa fiksi. Dene sejatine ana unsur liya kang uga penting ing sajroning fiksi, yaiku piranti-piranti utawa sarananing kasusastran, kang bisa nuwuhake rasa kaendahan, yaiku ketrampilan ing pangolahe basa, teknik-teknik panataning alur, lan maneka cara liyane, kang bisa nuwuhake efek endah utawa estetis mungguh sawijining naratif, klebu ing crita cekak iki. Sapardi Djoko Damono (1993) ing sajroning
desertasine ngendikakake, yen sejatine fiksi Jawa iku ndarbeni piranti kang mirunggan, kang wus klebu ing konvensi karya sastra tradisional, umpamane kang disebut "nges" yaiku piranti kang nuwuhake rasa pangrasa tartamtu; "greget" kang nuwuhake energi utawa grengseng ing sajroning crita. Lan "ger" minangka piranti kanggo nuwuhake suwasana lucu, utawa humor. Miturut kritikus, kang uga panggurit sastra Indonesia iki unsur-unsur kasebut isih katon cetha ing crita-crita Jawa modheren tumekaning saiki, klebu ing sajroning cerkak, novel, roman apa maneh dongeng.
II
Crita cekak iku sawijining fiksi modheren, amarga muncule ing jagading kasusastran iku, minangka imbas saka greget lan semangate modernisme ing jagading kasusatran Eropa, ing abad 19. Lumantar pengalaman-pengalaman empirik lan eksperimen-eksperimen kang ditindakake para sarjana wektu iku, manungsa wiwit nyadhari, yen sanyatane, bumi iku bunder, lan mlaku ngubengi srengenge. Temanon kang ngedap-edapi iku nuwuhake eksperimen-eksperimen liyane, saengga kasil nemokake listrik, energi uap, mesin cetak, lan liya-liyane, klebu ing babagan kasusastran. Ing jagading kasusastran wektu semana kasil munculake novel, yaiku fiksi utawa gancaran kang rinakit kanthi konsep kaendahan kang anyar, kang beda banget karo konsep sadurunge yaiku fiksi kang fiktif. Dadi, kedadeyan kang dumadi ing novel iku, gampang kabayangake, bisa dinalar, lan bisa dirasakake dening sadhengah wong kang wus nglakoni, utawa kang wus nate didongengi. Dene panulisa fiksi dongeng iku, ora lelandhesan kasunyatan, alias kapethik saka awang-awang. Kanthi dhasar penalaran kang beda mau, tuwuuh konsep kaendahan kang beda antarane dongeng lan fiksi modheren, umpamane crita cekak iki. Umpamane para paraga ing fiksi modheren ora kudu kadongengake kanthi mlaha kaya ing sawijining dongeng, nanging kanthi kasamudana ing cecaturane, carane makarya, mangan lan klamben, utawa bisa katuduhake lumantar reaksi utawa guneme liyan.
Crita cekak pancen dudu roman utawa novel, nanging uga dudu jinising dongeng kang angel dinalar. Katitik saka jenenge yaiku crita cekak. Fiksi iki pancen blegere cerkak, nanging ora kena disebut dongeng kang cekak, amarga ndarbeni ciri crita modheren, kang
unsur utawa *elemen* dhasare, padha karo novel lan roman. Crita cekak awujud crita kang padhet, lan mung nyuplik saperangan saka pengalaman paraga tama, ora kaya ing sajroning novel lan roman. Kanthi mengkono, crita cekak nggarap paraga, latar, lan alur kanthi njlimet, nanging mung saperlune wae. Padatane, dawane crita cekak, kurang luwih 15.000 tembung. Dene yen luwih saka kuwi, ingaran crita cekak kang landhung (long short-story).
**III**
Ing kasusastran Jawa, crita cekak kababar sepisanan, ing majalah Jawa darbeke Boedi Oetomo, yaiku majalah *Panjebar Semangat* September taun 1933. Dadi ora ing majalahe Pamarentah Walanda kang terbit luwih dhisik. Wektu semana rubrik kang ngemot *fiksi* cerkak, jenenge dudu rubrik "Crita Cekak", nanging rubrik "Lelakon", mbokmenawa wae amarga tema dhasare crita temen-temen kajupuk saka lelakon utawa kedadeyan kang nyata. Dene wujude pancen cekak, asipat anonim, nanging intine crita cekak wus katon saka pamilihing tema, basa lan fokus kang dicritakke. Dene rubrik kang migunakake jeneng "Crita Cekak" iki (miturut Hutomo) lagi muncul kanthi eksplisit ing majalah *Panjebar Semangat* uga, wulan November taun 1935, kanthi irah-irahan "Netepi Kwajiban". Pangripta cerkak iki wus wani nuduhake jenenge nadyan isih singlon, yaiku Sambo. Kanyatan iki ngemu teges, menawa wiwit wektu iku, crita cekak wus manjing minangka salah sijining *fiksi* modheren. Lan sanyatane, pancenjinis *fiksi* cekak kang ngemu konsep estetis modheren iki kanthi cepet digandrungi para maos, utamane generasi mudha. Pangripta uga saya akeh, kayata Soejani, Soendari, Soeparti, Srikanah, Poerwadhie Atmodiharjo, Soebagijo I.N. Esmiet, Tamsir A.S, Soeparto Brata, Anjrah Lelana Brata, Djajus Pete, lan sangsaya ngrembaka cacahe ing jaman saiki.
Wiwit rubrik kababar ing *Panjebar Semangat* kanthi eksplisit, crita cekak banjur kababar ing meh sadhengah majalah, utawa kalawarti basa Jawa wektu semana, umpamane, *Kajawen*, *Pusaka Surakarta*, *Expres*, lan *Dharma Nyata*. Dene saperangan gedhe para pangriptane darbe *profesi* wartawan, pegawe pamarentah, utawa pegawe swasta. Kanthi *profesi* kang maneka jinise, iku para pangriptane dadi sangsaya jembar pamawase, kagandheng lan kasengkuyung dening *profesi-profesine* iku. Kajaba iku, minangka *fiksi* kang modheren, akeh
tinemonan uga, tema-tema kang gegayutan karo swasana politik, bobroke moral masarakat, pendhidhikan sajroning kulawarga, lan kahanan liyane ing satengahe urip kang nyata iki.
Ing babagan teknik penggarape, akeh pangripta kang ngupaya konsep-konsep kaendahan kang inovatif. Umpamane sedulur Poerwadhie Atmodihardjo ing taun 1960-an wus nulis crita cekak kanthi cengkok realis, lan migunakake teknik crita nengse


text:
Standard protokol: ISO / IEC15693 lan ISO18000-3
kertu Compliance: NXP aku CODE2, TI, ST
voltase input: AC 100-240V
saiki apa: < 5A
daya RF: < 1-8W (luwes)
mode apa: mode host / mode Scan / mode Channel
antarmuka Komunikasi: RS232 / RS485 / antarmuka Wiegand lan TCP / IP (pilihan)
roso infrared: telung set infrared
Bukaan tingkat baud Komunikasi: 38400 bps
SIM kacepetan puncak: > 100pcs / sec
kadohan pangenalan: 1-120cm (antena dual)
support area Work:
US, Kanada lan wilayah liyane ing ngisor iki U.S. FCC
Eropah lan wilayah liyane ing ngisor iki ETSI EN 302 208 karo & tanpa angger LBT
ngawasi suhu sekitar: nyokong
cara cooling: online cooling
katon antena: (dawa x jembaré x dhuwur)1556x509x72mm, basa(x jembaré dawa): 545x180mm
ukuran packing: 160x64x23cm Piece
bobot: 25Kg / Piece (Nyetel lawang pindho karo 50kg paket bobot)
materi awak: Acrylic lan sheet metal
suhu Storage: -20℃ ~ 85 ℃
asor operasi: < 95% @ + 25 ℃
3. With a variety of communication interfaces: RS232 / RS485 / antarmuka Wiegand lan TCP / IP (pilihan);
Sabanjure: Driji LED Lamps Smart Guard System Tour

config: jv


text:
PT Asuransi Jiwasraya (Persero) - Claim Analyst and Medical Underwriter Jiwasraya October 2015 | Lowongan Kerja >>> Info-Terbaru-BUMN-CPNS-Swasta-Online
Home » kerja » lowongan » Lowongan Kerja Terbaru Oktober 2015 | BUMN & CPNS 2015 » PT Asuransi Jiwasraya (Persero) - Claim Analyst and Medical Underwriter Jiwasraya October 2015
from Lowongan Kerja Terbaru Oktober 2015 | BUMN & CPNS 2015 _URL_
0 Response to "PT Asuransi Jiwasraya (Persero) - Claim Analyst and Medical Underwriter Jiwasraya October 2015"


text:
jar. Metreya, tampanana panganggo kuwi.
Was. Sangêt panuwun kula. (Panganggone ditampakake).
Wid (nampani). Sangêt panuwun kula.
Tjar. Ah, gêmblung, kuwi rak barang titipan...
Wid (nolèh). O, lah, yèn makatên, dipun colonga ing tiyang, kula inggih bingah kemawon.
Tjar. ... ora lawas...
Wid. ... dados gadhahan kula tiyang kêkalih.
Tjar. ... bakal dibalèkake.
Metreya, radèn rara iki atêrna mulih.
Wid. Radèn rara punika lampahipun kados pêksi amsa. Yèn sampeyan ingkang ngiringakên, kados kairingakên ing pêksi bango. Wangsul yèn kula ingkang ngiringakên, brahmana cilaka, tamtu kula kapêjahan ing tiyang, kabucal ing prapatan, katêdha ing sêgawon, kadosdene sajèn.
Tjar. Iya wis, ta, yèn mêngkono radèn rara iki tak atêrne dhewe, lênterane konên nyumêdi, supaya aja disănggarunggèni marang wong-wong kang padha ana ing dalan.
Wid. Wardamanaka, lênterane sumêdana.
Wardamanaka. War. Dilah, yèn botên wontên lisahipun, kadospundi anggènipun nyumêd.
Wid (lirih). Iya, dimar yèn ora ana lêngane, ya ora bisa murub, kaya atine palanyahan, sing ngêmohi marang wong kang ora duwe dhuwit.
Tjar. Metreya, wis, ora susah nganggo damar. La kae rêmbulane wis andadari, pinagêran ing lintang-lintang, cêlom kaya pipine wong kang kandhuhan ing brăngta. Dene lêntera ing dalan, sunare tumiba ing pêpêtêng, kayadene puhan sing tumètès ing êndhut garing. (Patrape nuli dipacak, calathu mêmalad-sih) Wasantasena, [Wasantase ...]
[... na,] punika griya sampeyan. Sampun, sampeyan malêbêt.
Tjar. Sumitra, Wasantasena wis mlêbu, ayo padha bali, sabab dalane sêpi nyênyêd. Wong nganglang padha pating kluyur, aja nganti aku padha dinyana-nyana sing ora-ora, sabab, wayah bêngi iku kêbak piala.
(Mlaku ana ing kalangan)
Dene pêthi sing isi panganggo kuwi mau, yèn bêngi, kowe sing ngrêksa, yèn awan, Wardamanaka.
Wid. Inggih sandika (banjur padha lunga)
Iki pungkasane perangan kang kaping sapisan, aran: panganggo kang dititipake.
N.B. Tonil punika kula pêdhot samantên kemawon rumiyin. Benjing manawi Mahabarata sampun rampung babarpisan, badhe kula sambêt.
Sarêng Sang Bisma dhawah wau ing jagad otêr patêr, bumi gonjing.
Sang Bisma sêmunipun ayêm anggènipun sarean wontên ing kasur jêmparing. Sarèhne priksa yèn surya taksih wontên ing sisih kidul, botên karsa seda, sabab priksa: yèn anglêrêsi makatên punika, botên prayogi murud ing dêlahan. Pangunandikanipun makatên: mungguh pati uripku iki katêkêm ana ing tanganku dhewe. Mulane aku ngêntèni, yèn srêngenge wis tumiba ing sisih êlor.[13]
Sarêng Sang Bisma katingal dhawah saking rata, bala Pandhawa asurak-surak mawurahan. Dene bala Kurawa sami nangis asambat-sambat.
Wadyabala ingkang ayun-ayunan lajêng sami sèlèh dêdamêl, para raja sami ngrucati dêdamêlipun, lajêng sowan angrubung Sang Bisma ingkang sarean wontên ing kasur jêmparing. Sang Bisma paring pambage, lajêng ngandika makatên: Sirahku ora ana ganjêle, gumandhul, nglênggak, aku anjaluk bantal.
Ingkang sami ngrubung enggal-enggal lumajêng pating balêbêr ngupados bantal ingkang endah, ingkang êmpuk, dipun saosakên. Ananging Sang Bisma botên karsa. Angandika sêmu mèsêm, makatên: bantal mêngkene iki ora mathuk karo kasur iki. Lajêng nolèh dhatêng [dha ...]
[... têng] Sang Arjuna kalihan ngandika: Dananjaya, sirahku nglênggak, aku anjaluk bantal sing mungguh.
Sang Arjuna barêbêl tingalipun mêdal êluhipun, lajêng nyandhak gandhewa sarta jêmparing tiga kapanahakên dhatêng siti ing sangandhaping mustakanipun Sang Bisma, satêmah mustakanipun Sang Bisma sagêd tumumpang ing jêmparing wau. Sang Rêsi lajêng dhawuh: Arjuna, kowe bisa awèh bantal marang aku kang cundhuk karo kasurku. Pantêse prajurit prawira iku ênggone turu ana ing pabaratan iya ana ing kasur panah mangkene iki. Olèhku turon mangkene iki arêp dak têkakake nganti sak pangglewange srêngenge mêngalor. Ing kono ênggonku mati bakal kanthi lêgawaning ati. Olèhku ngêculake nyawaku kayadene wong kang pisah karo mitradarma. Dene kowe para ratu kang padha pêpêrangan, andhêgna ênggonmu padha pêpêrangan, aja mêmungsuhan mangkono, padha rukuna.
Botên dangu wontên pandhita dhukun pinunjul dhatêng badhe nglolosi jêmparing wau saking sariranipun, namung sang rêsi botên marêngakên, pangandikanipun dhatêng ingkang sami ngrubung makatên: dhukun iku wènèhana wêjani, nuli konên lunga bae. Panjalukku, besuk yèn kunarpaku diobong, panah-panah iki karêbèn tumancêb bae ana ing awakku.
Para raja lajêng matah tiyang ingkang nênggani, lajêng sami wangsul dhatêng pasanggrahan, sariranipun kathah ingkang kataton, gêgubras êrah. Nalika samantên sampun sêrap surya. Sang Bisma kantun wontên ing pabaratan.
Enjingipun para raja sami wangsul nuwèni sang rêsi. Para Pandhawa tuwin para Kurawa sami ngrubung dhatêng Rêsi Bisma, sami aginêm raos, kakang-kakangan, tuwin yayèn-yayenan kados nalika sadèrèngipun pêrang, bobên[14] wontên antawisipun manawi wontên ing salêbêting pêrang agêng. Sang Bisma anggènipun ngraosakên sakiting tatu sakalangkung rêkaos, sasagêd-sagêd, dipun ampêt, ngangkah sampun ngantos kalajêng murud ing kasonyan. Sakêdhap-sakêdhap angêsah utawi ambêkuh. Lajêng mundhut ngunjuk.


text: Conakry iku kutha krajan sisan kutha gedhé dhéwé ing Guinea. Sing ndunungi ana 2.000.000 jiwa (2007). Kutha iki minangka punjer ékonomi ing Guinea. Dumunung ing pelabuhan Samudra Atlantik. Jeneng kutha iki dijupuk saka tembung "Cona", minangka indhustri anggur lan kèju déning Padunung Baga, lan "nakiri", lumrahé karan saliyané ing pinggir kali.

dataset: uonlp/CulturaX


text: Sampaga kuwe salah siji kecamatan nang , Sulawesi Barat, Indonesia.

dataset: wikimedia/wikipedia


text:
é wewenang
Kanjeng Nabi Ibrahim wau boten namung tukang nembah brahala kémawon, nanging ugi tukang nembah barang-barang ing langit. Utawi saged ugi tetembungan wau ukara pitakèn, nanging boten kaserat aksaranipun tandha pitakèn, inggih punika aksara *alif*; déné ukara pitakèn punika mengku kajeng nglepataken utawi boten nayogyani (Rz). Ingkang kula pilih katerangan ingkang angka kalih punika.
iku marang kowé; lah papanthan loro iku sing endi sing luwilh andarbèni wenang ing karaharjan, manawa kowé padha weruh.
83 Para kang padha angèstu sarta padha ora nyampuri anggoné angèstu iku kalawan tindak dudu, iku bakal padha olèh karaharjan tuwin dhewèké iku wong kang padha olèh pituduh.
RUKU' 10
Para nabi ingkang napak-tilasing padanipun Kanjeng Nabi Ibrahim
84-90. Para nabi sanèsipun. 91. Kanjeng Nabi kadhawuhan napak-tilasing padanipun para nabi rumiyin-rumiyin.
84 Lan iki bukti-Ningsun kang Ingsun paringaké marang Ibrahim (kanggo) nglindhihaké kaumé; Ingsun angunggahaké drajad marang sapa kapareng-Ingsun; sayekti Pangéranira iku Wicaksana, Udani.
85 Lan Ingsun aparing marang dhèwèké Ishaq lan Ya'qub; siji-sijiné padha Ingsun paringi pituduh, sarta Nuh Ingsun paringi pituduh ing sadurungé, apa déné sawenèhing tedhaké,793 Dawud lan Sulaiman lan 'Ayyub lan Yusuf sarta Musa tuwin Harun; lan kaya mangkono Ingsun angganjar para kang agawé becik ing liyan.
---
793. Sadaya nabi ingkang kasebutaken asmanipun punika sami dharah Ibrahim. Lah Kanjeng Nabi Ibrahim punika tedhakipun Kanjeng Nabi Nuh, awit saking punika "tedhaké" punika saged ateges tedhakipun Kanjeng Nabi Ibrahim utawi tedhakipun Kanjeng Nabi Nuh. Namung manawi kasuraos tedhakipun Kanjeng Nabi Ibrahim, punika lajenj wonten pakewedipun, margi ing ngriki ugi nyebutaken Kanjeng Nabi Luth, ing mangka Kanjeng Nabi Luth punika namung kaleres kapenakanipun Kanjeng Nabi Ibrahim, sanès tedhakipun ingkang saëstu. Nanging kados déné ingkang kasebut wonten ing 2: 133, "paman" punika ugi winastan "bapa," dados manawi makaten kapenakan punika inggih kënging kagolongaken tedhakipun.
Ing ngriki wonten nabi wolulas ingkang kasebutaken asmanipun. Déné anggènipun nyebutaken boten urut manut jamanipun, punika boten dados punapa, jalaran Quran punika pancén sanès serat babad, sarta Quran piyambak inggih boten ngaken urut-urutan manut jamanipun anggènipun
86 Lan Zakariya sarta Yahya tuwin 'Isa lan Ilyas; siji-sijiné pada èwoné para wong tulus:
87 Lan 'Ismail sarta Ilyasa' tuwin Yunus sarta Luth; lan siji-sijiné padha Ingsun luwihaké utama angungkuli (ing) ngalam kabèh;
88 Lan sapa antaraning para bapak-bapaké sarta para tedhak turuné tuwin sadulur-saduluré, lan Ingsun wus milih dhèwéké sarta anuntun dhèwéké marang dalan kang bener.
89 Iki tuntunaning Allah, diagem nuntun kawula-Né sapa kang dadi kapareng-É, lan manawa dhèwéké anjèjèraké sisihan (ing Panjenengané), sayekti tumrap dhèwéké bakal tanpa guna apa kang wus padha dilakoni.
90 Iki para kang wus padha Ingsun paringi Kitab lan pancasan tuwin weca; mulané manawa iki padha angafiri marang iku lahtemen iku wus Ingsun pasrahaké kaum kang dudu wong kafir marang iku.
91 Iki para kang padha katuntun déning Allah, mulané sira nuruta
nyebutaken para nabi wau. Kula aturi mirsani surat candhakipun, ing ngriku lalampahanipun nabi ageng pinten-pinten kasebutaken kalayan trep urut-urutanipun manut jamanipun. Déné ing ngriki anggènipun nyebutaken para nabi kadamel golong-golongan, punika amargi sugengipun para nabi wau pancèn wonten sisipatanipun piyambak-piyambak ingkang tartamtut, serta inggih awit sakig punika déné ing wekasaning dhawuh wonten ing satunggal-tunggalipun ayat titiga ingkang mangandikakaken golongan tiga wau, béda-béda.
794. Saupami para andika nabi wau sami nindakaken kamusyrikan (mangéran kathah) yekti pandamelipun boten badhé wonten wohipun, dados kautusipun inggih boten badhé saged angsal damel. Punika nedahaken bilih boten wonten nabi satinggal kénawon ingkang musyrik nalika sugengipun.
795. Saben nabi kaparingan kitab supados dipun anggé nuntun para manusa kalayan sinung kakiyatan saged mancasi, supados nabi wau saged mancasi pasulayan lalandhesan wawatonipun piyambak, tuwin kaparingan weca.
tuntunané. Calathua: Aku ora anjaluk pituas marang sira ingatase prakara iki; iki ora liya kajaba pépéling tumrap wong ngalam kabéh.
RUKU' 11
Kasunyatanipun wedharing sabdaning Pangéran
92. Para ingkang anggorohaken wedharing sabda dhateng Kanjeng Nabi. 93 Wedharing sabda ing Qur'an punika kanggé salami-laminipun. 94,95 Pandumipun para ingkang milawani.
92 Lan dhèwèké padha ora angregani Allah kalawan rega-Né sanyatane⁷⁹⁷ nalikané padha angucap ora pisan Allah andhawuhaké apaapa marang manusa. Calathua: Sapa kang andhawuhaké Kitab kang kaampil Musa, sawijining papadhang lan tuntunan tumrap para manusa, kang padha sira dadèkaké tulis kang abosah-basih,⁷⁹⁸ (kang sabagéan) sira katonaké lan kang akèh padha sira umpetaké? lan sira padha diweruhaké barang kang sira padha ora weruh, sira apa déné bapak-bapakira. Sira tutura: Allah;
796. Kanjeng Nabi kadhawuhan manut tuntunanipun sadaya para nabi ingkang sampun-sampun; dados kautusipun punika dhateng sadaya umat ingkang rumiyinipun sampun naté karawuhan para nabi wau piyambak-piyambak. Dados ing wekasaning dhawuh nyebutaken Quran Suci sinebut pépéling, punika nedahaken bilih Quran punika kakarsakaken tumrap sadaya umat. Pancén tumrapipun umat-

dataset: HuggingFaceFW/finepdfs


uh | Radyan Patah nyulayani | tan laju mring Majalangu | kandhêg anèng Ngampèlgadhing | Kusèn suwitèng sang katong ||
38. Langkung asih sang aprabu Majalangu | pinacak dadya bupati | wontên ing nagari Têrung | Pêcattandha akêkasih | sigêg Dyan Patah kacriyos ||
39. Sunan Ngampèl kalangkung-langkung sihipun | dhasar uning jangkanèki | Dyan Patah pinundhut mantu | dhaup lan putri kang nami | Ratu Jumantên kinaot ||
40. (ng)Gih punika kang jujuluk Ratu Panggung | atut dènnya palakrami | rahadyan minta pituduh | badhe dhêkah kang prayogi | kinèn malampah mangulon ||
41. Bilih manggih galagah gandanya arum | ing ngriku kinèn (n)dhêkahi | radyan lumaksana gupuh | praptèng Bintara wanadri | amituhu ing sapakon ||
--- 3 : 336 ---
42. Anggènnipun babadra datan winuwus | dadya dhusun gêng nglangkungi | kiwa têngên kathah sujud | bubuka pruwita sami | agami Islam kinaot ||
43. Wus kapirêng ing sang prabu Majalangu | dipati Têrung tinuding | animbali rajasunu | praptanira Majapait | wus inganggêp putra katong ||
44. Gya ingangkat anama Dipatya Anung | ngrênggani Bintara nagri | myang winisik têmbenipun | ing Bintara dadya nagri | karan ing Dêmak kadhaton ||
45. Pan ing ngriku santuning agami luhung | atasing dhawuh narpati | adipati klilan mantuk | têtêp jumênêng dipati | nahan risaking kadhaton ||
46. Majapait ing Dêmak dadya nagri gung | sang dipati jumênêng sri | apaparab Sultan Jimbun | Sultan Sah Alam Akbar-i | sasurud-dalêm sang katong ||
47. Tilar putra nênêm putri tuwin kakung | kakunge ingkang winarni | pangran Sabranglèr puniku | kang gumantya narapati | tan alami nulya layon ||
48. Kang gumantos jumênêng nata rannipun | Radyan Trênggana kakasih | tulus ngrênggani kadhatun | garwa putranya sang mulki | Kalijaga wali kaot ||
49. Kangjêng Sultan puputra nêm putri kakung | putra putri kang sumêndhi | Dyah Banar jujulukipun | tinrimakkên Jakatingkir | prabu Wijaya kinaot ||
50. Apuputra rahadyan Banawa wau | besanan lan Senapati | mêdali (n)Jêng Sultan Agung | sampun kapungkur kang kalih | angka patbêlas kacriyos ||
255. Pangkur
1. Sang aprabu Brawijaya | nandhang gêrah rajasinga kang nami | ingusadan sakèh dhukun | nir deya tan waluya | saya ngrêda gêrahdalêm sang aprabu | wanci dalu mirêng swara | dumêling
--- 3 : 337 ---
kinèn nyarèni ||
2. Putri Wandhan warni jênar | linaksanan dyah Wandhan dènsarèni | sapisan thil gêrahipun | sênggang sami sakala | Wandhan jênar anggarbini miyos kakung | sinung ran Bondhankajawan | pinaringkên juru tani ||
3. Nami ki Buyut Masahar | sarêng yuswa wolung taun sang pêkik | pinaringkên kyai Tarub | dhudha putra satunggal | èstri ayu cahya manuksmèng sitangsu | lir murca kinêdhèpêna | paparab dèwi Nawangsih ||
4. Rahadyan Bondhankajawan | sinung nama Dyan Lêmbupêtêng nênggih | diwasanya pinèt mantu | dhaup kalawan sang dyah | Mas Cêbolang angling punapa puniku | Kyagêng Tarub kang akrama | widdhadari Nawangsasi ||
5. Patutan èstri sajuga | Ki Mastuti manthuk-manthuk mangsuli | inggih punika ki bagus | lajênge kang carita | Kyai Tarub datan lami nulya surut | dyan Lêmbupêtêng gumantya | Kyagêng Tarub asisilih ||
6. Puputra tri kalih priya | ragil èstri (m)bajêng Dyan Dhukuh nami | diwasa pinundhut mantu | dening kangjêng susunan | ing Majagung sarta sinung nama sêpuh | Sèh Ngabidulah dalêmnya | ing Wanasaba ngrênggani ||
7. Karan Kyai Wanasaba | kang panêngah Dyan Dhepok kang wawangi | punika ugi pinundhut | mantu ing (n)jêng susunan | Majagung pinaringan nama sêpuh |Kurang satu suku kata: Majaagung pinaringan nama sêpuh. Sèh Ngabdulah dalêmira | ing Gêtaspandhawa nami ||
8. Karan Ki Gêtaspandhawa | ragil èstri Rara Kasihan nami | Kyagêng Ngêrang garwanipun | aran Nyi Agêng Ngêrang | Kyagêng Gêtaspandhawa nulya susunu | jalu èstri kalihwêlas | putra angka dwi winarni ||
9. Bagus Segom namanira | diwasanya Kyagêng Sela wawangi | Kyagêng Sesela susunu | jalu èstri kawanwlas | -putra ingkang kasadasa gya tinutur | Bagus Anis§ Limrahipun kasebut / Ênis /. namanira | suwita ing Pajang ngriki ||
--- 3 : 338 ---
10. (n)Jêng sultan sangêt sihira | pinardikakakên sinungan siti | nèng Nglaweyan dhepokipun | katêlah namanira | Kyai Agêng Nglaweyan tumêkèng surud | sumare wontên Nglaweyan | tan têbih saking ing riki ||
11. Kyagêng puputra dwi priya | kang pambajêng Bagus Kacung wawangi | punika kang kulagalur | Bagus Kacung paparab | Kyai Agêng Pamanahan lumastantun | suwita (n)jêng sultan Pajang | dumadya lurah prajurit ||
12. Sinêlir wira tamtama | Kyai Agêng putranya jalu èstri | tridasa satunggal namung | mêndhêt cêkaking crita | putra angka kalih radyan Bagus Srubut | paparab dyan Bagus Damar | Danangjaya asisilih ||
13. Punika pinundhut putra | ing (n)jêng sultan Pajang sinung kakasih | risang Sutawijayèku | Dyan Bèi Loringpasar | sihing sultan lir putranira satuhu | Kyai Agêng Pamanahan | katrimah dènnya mêjahi ||
14. Arya Panangsang ing Jipang | gya ginanjar pasitèn ing Mantawis | Pamanahan ajujuluk | Kiyagêng ing Mantaram | Nyai Agêng Ênis Kiyagêng Mantarum | lan garwa seda pinêtak | nèng wingking masjid Mantawis ||
15. Sasedanya sultan Pajang | pulung kraton dhumatêng ing Mantawis | Dyan Bèi jumênêng ratu | wontên nagri Mantaram |


text:
os sinaosâ warnining kértas sampun malik dados soklat. Lêmbaraning naskah Sêrat Péthikan Warni-warni kasêbut botên wontên ingkang kosong, ical, mênâpâ déné risak. Bahaning naskah Sêrat Péthikan Warni-warni
inggih mênikâ kêrtas bergaris kados déné *HVS folio*. Kêrtas kasêbut kalêbêt tipis amargi mangsining sératan sagêd nandhês wontên kâcâ wingkingipun. *Naskah* kajilid ngginakakên bolah kanthi dondoman ingkang kênçeng.
3. **Ukuraning Naskah, Teks, sâhâ Margin**
*Naskah Sêrat Pêthikan Warni-warni* dipunsamaki *hard cover* kanthi warni cêmêng. Ukuraning *naskah* kasêbut inggih mênikâ 21,5 cm x 32,6 cm sartâ kandêling *naskah* inggih 1,9 cm. Wondéné, ukuraning *teks* inggih 17 cm x 29 cm.
Ukuraning *margin teks* *Sêrat Suluk Maknârâsâ* bédâ-bédâ antawisipun pérangan *verso* sâhâ *recto*-nipun. Sajatosipun, panyêrat utawi panyalin *teks* kasêbut sampun ndamel garis minângkâ watêsaning sératan ing sisih têngên sâhâ kiwâning *teks*, nânging dipunpanggihakên ugi sêratan ingkang kasêrat langkung saking garisipun. Ukuraning *margin teks* *Sêrat Suluk Maknârâsâ* pérangan *verso* sisih kiwâ inggih 2,3 cm, têngên 1,5 cm, inggil 1,3 cm sâhâ ngandhap 2,0 cm. Wondéné pérangan *recto* inggih sisih kiwâ 1,5 cm, têngên 2,5 cm, inggil 1,3 cm sartâ ngandhap 2,0 cm.
4. **Nomêr Kâcâ Naskah**
Nomêring kâcâ wontên *Naskah Sêrat Pêthikan Warni-warni* kasêrat ngginakakên ângkâ Jâwâ carik sâhâ ângkâ Arab ing pérangan têngah inggil. Wontên kâcâ pungkasan, nomêripun kâcâ kasêrat kalih inggih kâcâ 79 sâhâ 78. Mbok bilih panyêrat utawi panyalin klèntu anggènipun nyêrat kacanipun pramilâ dipunsêrat kalih kanggé nglêrsakên, inggih ingkang klèntu kasêrat kâcâ 79 ingkang lêrês kâcâ 78.
5. **Isining Naskah**
Kantri studi katalog sâhâ ningali wontên papan panyimpênipun dipunmangértosi bilih *Naskah Sêrat Pethikan Warni-warni* ngêwrat 7 teks. Katrangan ngèngingi teks-teks kasêbut kaandharakên wontên ngandhap mênikâ.
a. Sêrat Catur Kridhâ kâcâ 1-14, wontên kâcâ satunggal kasêrat sandi asmâ sâhâ tanggal panyalinan. Sandi asmanipun inggih mênikâ Radèn Câkrâ A. Mâyâsusétâ, ing Madyâtâmâ Mangkunêgaran. Wondéné tanggal panyalinanipun inggih mênikâ 14 Dulkangidah, Je 1854 "catur tâtâ ingèsthi urip" utawi tanggal 17 Juni 1924.
b. Sêrat Rêsi Pranawâkênyâ kâcâ 14-51, wontên kâcâ 14 kasêrat sandi asmâ inggih Radèn Mas Surâprasêtyâ. Miturut *mukadimah* sêrat mênikâ kasêrat awit dhawuhipun râjâ Surâkartâ inggih PB IV. Wontên kâcâ 51 wontên nâmâ "Kamsari kang nêdhak".
c. Sêrat Wêda Tri Salokâ kâcâ 51-59, wontên kâcâ 51 kasêrat sandi ukârâ ing wiwitaning pâdâ inggih "kulâ pranadikârâ ingkang mangarang gitâ". Wontên kâcâ 51 ugi kasêrat wiwitaning nyêrat sêrat mênikâ inggih tanggal 30 Mulud 1846 (5 Februari 1916). Wondéné wontên kâcâ 69 kasêrat rampungipun nyalin inggih 29 September 1916.
d. Sêrat Suluk Maknârâsâ kâcâ 69-78,
e. Pêthikan Sêrat Darmâgandhul kâcâ 78-93, wontên kâcâ 93 kasêrat nâmâ panyalin teks inggih Kamsari.
f. Sêrat Walisângâ kâcâ 93-101,
g. Panji Jayèngtilam kâcâ 101-174, wontênipun katrangan "anggitanipun Radèn Ngabèhi Rânggâwarsitâ" salajêngipun wontên ugi sandi asmâ Radèn Ngabèhi Rânggâwarsitâ.
Adhêdhasar katrangan ing nginggil teks SSM mênikâ botên wontên nâmâ panyalin sâhâ panyêratipun sartâ tanggal panyêratanipun. Saénggâ teks SSM mênikâ botên dipunmangêrtosi kalêbêt teks asli menapa salinan.
6. Sêrataning Naskah
Naskah Sêrat Pêthikan Warni-warni kasêrat ngginakakên mangsi warni cêmêng saénggâ sêratanipun câthâ dipunwaos. Teks Sêrat Suluk Maknârâsâ kasêrat kanthi aksârâ Jâwâ carik inggih aksârâ carakan sâhâ pasanganipun, sandhangan, aksârâ murdâ, aksârâ swârâ, sâhâ tândhâ pamaos. Salajêngipun sêrataning teks Sêrat Suluk Maknârâsâ kasêbut kasêrat kanthi wujud aksârâ ingkang kombinasi. Bab mênikâ sagêd dipunmangêrtosi saking wujuding aksaranipun kombinasi saking tigang wujud sêratan aksârâ Jâwâ, inggih mênikâ mbâtâ sarimbag, ngêtumbar, sâhâ mucuk êri.
Sikap-ing sêratan wontên teks Sêrat Suluk Maknârâsâ inggih miring manêngên sartâ kasêrat ngginakakên mangsi warni cêmêng. Tândhâ mangajapâ wontên teks Sêrat Suluk Maknârâsâ kasêrat warni cêmêng ugi, nanging dipunsukani warni oranye dêning panyêrat utawi panyalin kanggé têtêngêr wiwitaning pada sâhâ supados nggampilakên ngêtang gunggunging pada. Mangsining sêratan wontên teks Sêrat Suluk Maknârâsâ mênikâ kandêl saénggâ sêratanipun nandhês ing kâcâ salajêngipun.
7. Jinising Naskah, Bentuk Teks, Gunggunging Pupuh, sâhâ Pâdâ
Naskah Sérat Péthikan Warni-warni kaewokakên ing jinising naskah piwulang sâhâ suluk ingkang kaandharakên kanthi dhap


text:
Krangganharjo kuwe salah siji desa nang Toroh, kabupaten Grobogan, propinsi Jawa Tengah, Indonesia.
Referensi


text:
Sandhangan iku umum dipadhakaké karo busana utawa ing basa Indonésia: pakaian. Sejatiné sandhangan iku tegesé klambi, utawa makna kang luwih wiyar yaiku kabèh kang dianggo ing pérangan tengah raga, dadi yèn ing sandhangan adat Jawa uga kalebu sabuk, epek, timang, benik lan wiron.
Sandhangan kang digawé lan dianggo manungsa iku, miturut perkembangané pancèn suwé banget, awit digawé miturut kabutuhan lan kabudayan manungsa dhéwé. Awaké dhéwé banget ngerti dhéwé yèn manungsa kang kapisanan iku, yaiku bapa Adam lan ibu Hawa diandapaké ana ing alam donyaiku ora nganggo sandhangan siji waé, mula saka iku bapa Adam lan ibu Kawa banjur gawé sandhangan amarga dicocokaké karo kaanan alam ing jaman semana, mung gawé sandhangan nganggo kulit kayu lan kulit kéwan kang ana. Banjur jaman tamsaya maju lan manungsa uga duwé kabudayan, mula saka iku banjur padha gawé sandhangan miturut kaanan alam lan kaanan budaya saben laladan lan nagarané.


Sesorah
18.08 | Label: Basa Jawa, Pelajaran, Pengetahuan
Sesorah yaiku ngandharake gagasan, panemu, informasi ana ing sa-ngarepe wong akeh kanthi cara lisan. Ancase nindakake sesorah yaiku kanggo menehi kawruh, ajak-ajak marang kang ngrungokake supaya gelem tumindak kaya kang diandharake mau. Sesorah kang nengsemake iku ora awujud pakecapane wae nanging uga kabangun saka patrape wong kang guneman.
Patrape wong wasis guneman yaiku:
1) Solah bawa kang lumrah
2) Ndeleng marang wong kang diajak guneman
3) Nampa panyendu utawa susulan
4) Solah bawane nengsemake
5) Gandhang swarane lan guneman ora kesusu
6) Lancar gunemane
7) Angen-angen logis
8) Mumpuni utawa nguwasani apa kang dirembug
9) Miwiti anggone micara manawa wis antuk palilah lan swasane apik
10) Urmat lan nuwuhake rasa paseduluran sarta ana prenesane utawa geguyonan
Dene kang ora kena ditindakake nalika sesorah yaiku:
1. Ngadeg tanpa ngatekake papan panggonan
2. Ngadeg kanthi lendhehan podium
3. Ngadeg kaku utawa kosok baline, lemes ora ana greget
4. Ngadeg kanthi sikil rapet utawa mbegagah amba
5. Ngadeg kanthi lelambaran sikil siji
6. Siaga kang digawe-gawe
7. Ngguyu kanthi digawe-gawe
8. Mbesengut
9. Gugup
10. Ora ngatekake kang diajak guneman
Nalika nindakake sesorah kudu nggatekake bab-bab kaya ing ngisor iki, antarane:
a. Migunakake klambi kang sopan lan pas swasanane
b. Sikap awake kang kurang prayoga
c. Owah-owahane ulat
d. Obahe awak kang kurang becik
e. Carane nggoceki mikrofon
Kanggo ngilangi rasa minder nalika micara gatekna cara ing ngisor iki:
a) Nguwasani isi kang bakal dirembug
b) Nganggo sandhang panganggo sing rapi
c) Rumangsa yakin manawa kang diadhepi iku sajajar
Dene nulis sasorah luwih dhisik kudu nemtokake:
A. Salam pambuka
Salam pambuka iku werna-werna gumantung marang kahanan lan marang sapa anggone tanggap wacana. Tuladhane yaiku sugeng dalu, assalamu'alaikum, lan liya-liyane.
B. Purwaka basa
Purwaka basa iku isine atur panuwun marang para tamu sing wis gelem nglonggarake wektu minangkani panyuwunane sing duwe gawe.
C. Surasa basa
Surasa basa iku babagan perkara utawa bab kang diandharake.
D. Wasana basa
Wasana basa iku atur panuwun lan njaluk pangapura menawa ana kekurangan anggone nindakake sesorah utawa pidhato.
E. Salam penutup
Tuladhane yaiku nuwun, wasalamu'alaikum, lan liya-liyane.
Supaya anggone gawe sesorah luwih gampang, mula kudu gawe cengkorongane dhisik menawa wis digawe bajur diandharakake. Anggone ngandharakake kanthi maneka metode, antarane:
Ø Metode naskah, tegese sesorah sing dumadi saka maca naskah kang komplit wiwit bebuka nganti tumekaning panutup.
Ø Metode serta merta, tegese tanpa ana persiapan, ujug-ujug diakon sesorah ing sawijining acara.
Ø Metode apalan, tegese menehi sesorah kanthi ngapalake luwih dhisik naskahe.
Ø Metode nyiapake cathethan kang isine babagan ringkesaning isi sesorah.
Wong sesorah iku kudu duweni etika utawa tata krama antarane yaiku:
v Anggone guneman ora clega-clege, nglantur
v Prayogane wose wae, cekak, aos, tur mentes
v Ora ngulur-ngulur wektu, kudu bisa maca kahanan
v Aja klumalungkung, yen ngadeg kudu ndeleng swasana kiwa tengene wae.
v Tetep nuduhake yen nguwasani kahanan, ora kok malah ngatonake ora isane.
Diposkan oleh My Adventure In My Life
Langganan: Poskan Komentar (Atom)


diudhokake kanggo wong akeh. Aweh panglipur marang sapa wae lumantar ndhagele ing panggung, yen perlu hengga puput nyawane.
Nanging dheweke lali yen kahanan ragane wis ora kena diajak kompromi. Penyakit tuwane arupa loyo lan watuk mengi saya ngrembaka. Mula dheweke banjur kepeksa prei ora kuwagang munggah panggung maneh. Rombongan Kethoprak Mangun Budaya klakon kelangan bintange, sahengga saya surut pamore. Suwene-suwe ora payu tanggapan babar pisan. Pak Bandi minangka jejere ketua rombongan kaya-kaya kentekan akal kanggo nguripake suksmane rombongan kethoprake. Dheweke ngerti banget underan perkarane, gene kethoprake dadi mati? Ora ana liya mung kajaba Dhagelan Lasirin sing klakon pensiun kuwi.
"Apa Pakdhe Lasirin kudu tak peksa munggah panggung maneh ya? Ah! Sajake nglengkara. Njur kepriye caraku kanggo mbalekake nyawane Mangun Budaya? Wis tak jajal golek gantine Pakdhe Lasirin kanggo dhapukan dhagelan, si Marno Singkek kuwi, nyatane ora kepangan dening para penanggap lan pandhemen. Dhuh Gusti, dalem nyuwun kali damar Gusti…… mesakaken lare-lare sami kecalan sandhang patedhanipun, Gusti…" ngono pisambate Pak Bandi ing batin, wola-wali meh saben wengi, sangsaya ketara pupus panalare.
Sidane dheweke nekad nyoba ngglembuk marang Lasirin. Embuh carane, sing baku Lasirin kudu gelem bali munggah panggung. Ora ana dalan liya maneh. Ya mung iki siji-sijine syarat-sarengat amrih pakumpulan kethoprak Mangun Budaya bali moncer. Mula ing sawijining sore dheweke klakon nyambangi Lasirin ing omahe. Omah cilik balungan lan gedheg pring sing saya dhoyong sajak arep rubuh. Sadurune mlebu ing omah sing luwih pas disebut gubug kuwi, Pak Bandi unjal ambegan. Landhung banget. Embuh apa tegese unjal ambegane kuwi.
"Sampeyan apa gak mesakake marang kanca-kanca ta, Pak Dhe? Yen ora ana sing nanggap, anak bojone njur dha dipakani apa coba! Kamangka yen arep padha nyambut gawe liyane ngethoprak, sajake wis padha lali carane. Macul wis dha wegah, mbakul gak dha gableg modhal. Yen pengin dadi pegawe, njur kantor ngendi sing gelem nampa wong mbambungan kaya kanca-kancane dhewe iki? Mula ya, Pak Dhe, aku welasana. Wis ta, sampeyan njaluk apa lan bayaran pira anggere gelem bali manggung maneh!" pangrimuke Pak Bandi marang Lasirin sawise kekarone lungguh lincak pring njero omah kuwi. Sing dirimuk durung kumecap. Mripate kethap-kethip nyawang menjaba, karo sedhela-sedhela watuk menggeh-menggeh. Ing batine dumadakan tuwuh perang tandhing swara loro saka njero sing padha sorane. Sing siji kepengin ngeman awak, sijine maneh kudu nglabuhi kanca-kancane. Lasirin gedheg-gedheg. Banjur nggigil maneh.
"Sampeyan… rak ngerti dhewe ta, Lik, awakku… wis gapuk kaya ngene…. Apa ya … isih kuwawa… mbadhut?" wangsulane Lasirin karo menggeh-menggeh ngampet mengine.
"Bisa! Aku yakin sampeyan bisa ngayahi kaya wingi uni. Sampeyan nyimpen kabisan sing ngedab-edabi ing babagan gecul-geculan. Marno Singkek, Nardi Meler, apa dene Jaeman Klithik gak paja-paja yen ditandhing karo sampeyan. Tenan iki, Pak Dhe! Dene bab penyakite sampeyan mengko bakal tak tambakake nyang dokter nganti saras. Piye Pak Dhe?" pandheseke Pak Bandi.
Lasirin unjal ambegan nyendhat-nyendhat. Pak Bandi disawang satleraman. Banjur panyawange dibuwang metu adoh maneh. Sepi. Kekarone dadi meneng-menengan. Sajake padha kentir marang arusing lamunane dhewe-dhewe. Mung kala-kala ajeg sineling gigil watuk saka pendhagel tuwa kuwi. Tangane Pak Bandi kumlebat mijeti pundak lan gulune Lasirin. Nganti sawetara wektu, hengga rada lerem watuke Lasirin. Embuh lerem temenan apa pancen diampet. Pak Bandi tetep sabar angranti wangsulan saka wong tuwek elek nanging sing tansah dadi klangenane wong akeh iki.
"Ya wis….. nek pancen…. aku isih dibutuhake kanca-kanca…. lan uga…. para warga kabeh…. mengko tak cobane…..ning ana sarate….", wangsulane Lasirin sawise nimbang-nimbang sawetara. Sidane dheweke nibakake pilihan kanggo kapetingane wong akeh. Dheweke ora tega marang nasibe kanca-kancane yen nganti padha kaliren krana wis ora payu tanggapan. Yen pancen ngono tenan, dheweke malah rumangsa dosa marang kanca-kancane ngethoprak kabeh."Luwih becik sisa umur iki tak anggo aweh pitulung marang bala-bala mbabungan kae", ngono dheweke mbatin kanggo nguwatake tekade.
"Sarate apa, Pak Dhe?" panyaute Pak Bandi karo wiwit katon padhang raine.
"Pisan…. aku gelem bali manggung…. yen wis waras…. lan ora nggigil maneh…. Dene angka loro…. saben ana tanggapan… aku kudu diparani…. lan dibocengake…. nganti tekan panggonane sing nanggap…ya mung kuwi sarate….".
"Beres, Pak Dhe! Tak sanggupi. Wis saiki sampeyan ndang salin klambi. Ayo saiki uga tak gawa nyang dokteran!"
Ing wektu kuwi uga Lasirin klakon diobatake menyang dokter ing kutha sing ora patiya adoh saka desane. Seminggu sepisan Pak Bandi nlateni ngeterake Lasirin menyang dokter kuwi mau. Ganep patang minggu sajake Lasirin wis katon sehat. Mung wae dokter pesen yen Lasirin kudu gelem njaga awak lan mangane.. Ora kena melek bengi, lan ora kena ulah gawe sing abot-abot. Nanging Lasirin mbatin yen ora bakal bisa nuruti nasekate dokter iki. Yen dheweke klakon waras lan kudu mangkat manggung maneh, mesthine kudu melek bengi, penthalitan, lan pethakilan ing ndhuwur panggung, sing abote ora kalah yen ditandhing karo wong nggoluk ing sawah apa dadi manol kae.
Lasirin bali manggung. Rombongan kethoprak Mangun Budaya bali ngrembuyung. Laris manis. Lasirin saya ngedan anggone dhapuk dhagelan. Wis gilig tekade kanggo ngabdekake sisa umure. Ya mung krana ndhagel iki modhale kanggo lelabuh marang sapada-padane urip. Bisa nglancarake dalan pangane kanca-kancane.. Uga bisa aweh panglipur marang sag


cèran getih. Bekel Subur dadi laka dayané. Jayèng Laga manggut-manggut karo mesem, atiné bungah!
"Kopral Conrad! Kopral Parirèa...!!" suwara Kaptèn Vanje van Dèck nggema.
Ora suwé wong loro ngadep maring Kaptèn Vantje van Dèck.
"Siap Kaptèn!"
"Bawa ini orang ke dalam kerangkeng!"
Kopral Conrad lan Kopral Parirèa nyerèt Bekel Subur sisan kursiné. Bekel Subur trus dilebokna nang tahanan. Kaptèn Vantje van Dèck lemes, lempè-lempè. Kringeté tos-tosan kaya kas macul.
*
Bagian Lima
AYANG-AYANG wulan ngambang nang tengah-tengah Kali Cacaban. Watu gedèné sakebo-kebo kinclong-kinclong kesorot cahyané wulan. Anginé, duh anginé, semriwing ngelus-ngelus wit-witan.
Waw! Sapa kaé yah? Ayang-ayang menungsa apa klèntabé sètan sing nlusup mlipir kali, sanjeroné sepi wingit? Éh, lah kaé bocahé! Jebulé Catim, Jènggèr lan Niti. Wong telu kaé, pada bludas-bludus nang alas pring wilayah Kedung Pulek, Dèsa Sumingkir, Kecamatan Kedungbantèng. Wong telu bablas nuju ngalor, nlusup maring Pedukuhan Rawa.
Ujug-ujug, Catim mèin isyarat maring jakwir loroné.. Maksudé kon ndekem. Saka kadohan, wong telu nyawang umahé Jayèng Laga sing mawujud dadi markas Landa.
"Waspada....waspada. ...."
"Hisssssss... .meneng. Meneng......"
Jènggèr ngongkon Niti karo Catim supaya meneng. Dèwèké weruh ana klèntabé serdadu Landa lagi gèjlèg maring kebon. Tekan jèjèré wit gedé, mburi markas, dèwèké latan mbuka slèrètan clana. Trus cuuurrr, nguyuh. Catim pèngin ngakak, tapi cangkemé agé-agé dibekep. Sawetara, Niti mlèngos weruh barangé wong lanang sing kesorot cahya wulan.
Niti mbalang watu. Gyayapan, wong sing lagi nguyuh kaé nuju asal suwara. Pikiré, wohwohan pelem mateng, tiba. Agé-agé Niti atur siasat. Catim karo Jènggèr ditugasi kon mbekuk. Catim karo Jènggèr ngrayap nang rungseban kaya ula. Gelisan crita, guluné Landa sing lagi gusrek nggolèti wowohan tiba dikiting gonèng Jènggèr. Catim mbantu mbekep cangkemé. Serdadu kuwé trus disèrèt ngadohi markas.
"U...uugh.... ughhh.... ...sa.... .sapa, kiyé "
Jènggèr trus nyerèt. Akhiré serdadu Landané dibanda nang wit-witan..
"Enyong pan diapakna kiyé. Bisané enyong dibanda?"
"Raimu jebulé bisa ngomong Tegal, ya?" omongé Jènggèr
"Enyong pancèn wong Jawa"
"Raimu Jawa ngendi?"
"Enyong wong Tegal. Asli Dèsa Pecangakan"
"Oh...Pecangakan Adiwerna?" takoné Catim.
"Iya,"
"Bisané raimu mèlu Landa?"
"Enyong mèlu Landa, soalé dibayar,"
"Alesané apa, kowen mèlu Landa?" Catim ndedes.
"Enyong butuh mangan"
"Butuh mangan bisané dadi cecunguké Landa, musuhi bangsané dèwèk, hé?"
"Enyong kepaksa"
"Raimu mung alesan. Raimu ora duwé prasaan. Dasar asu, raimu ya asu!"
"Raimu arané sapa, bol?" Jènggèr takon.
Laka jawaban. Jènggèr nyunug wetengé.
"Raimu ditakoni meneng getem? Ora gelem semaur? Raimu pengin tak patèni apa pimèn, éh? Raimu arané sapa, bangsèt! Gagiyan ngomong"
"Eee...nyong, Nur Juwèr,"
"Nur Juwèr?" Jènggèr balik takon.
"Ya"
"Raimu ora goroh? Arané Nur Juwèr?" Niti nyuwara.
"Ya. Awit cilik arané enyong pancèn kuwé. Nyong ora goroh"
"Tapi raimu pada-pada wong Jawané, ka gelem-gelemé dadi antèk-antèké Landa? Kiyé arané, raimu bangsèt! Paham? Saiki nyong pan takon, kowen mestiné ngarti nang endi Bekel Subur ditahan?"
Nur Juwèr ora semaur. Bab kuwé sing ndadèkna Niti atiné kemropok. "Gagiyan walèh. Kowen wis bosen urip apa kepibèn?"
Niti ora mung ngomong gèl, tapi uga ngamang-ngamang nganggo blati. Nur Juwèr mrekitik, weruh blati mingis-mingis kesorot cahya wulan sing nrobos gegodongan. Gonèng Niti, blati latan ditèmpèlna nang tenggorokané Nur Juwèr.
"Cepet ngomong bangsèt!" suwara Niti diteken nang gulu.
"Iya, iya.....Bekel Subur ditahan neng kamar mburi"
"Raimu mustiné ngarti kyèh. Sapa sing mateni Kartijah?"
"Enyong blèh ngarti, sapa kuwé...." semauré Nur Juwèr. Tapi ketara nemen, adong cangkemé ndredeg. Kiyé sing ndadèna curigané Niti.
"Enyong ora ngandel. Raimu aja apèn-apèn ora paham. Sapa?"
"Embuh...." omongané Nur Juwèr sangsaya ndedeg. Bayangan rainé Kartijah ujug-ujug nggambar nang matané. Dadané Kartijah sing koprot getih, guluné sing sèngklèh, rambuté Kartijah sing dawa, lan sakabèhané sing ana nang Kartijah, ngawengi maring dèwèké. Ujug-ujug Nur Juwèr mèwèk.
"Enyong ora salah, enyong ora salah....enyong kepaksa. Enyong aja dipatèni, bojoné enyong ngko mèlu sapa? Temenan, enyong kepaksa! Enyong kepaksa, enyong...." omongé Nur Juwèr.
"Oh....dadi sing matèni Kartijah kowen?" takoné Catim karo mantuk-mantuk.
"Sung! Enyong kepaksa...."
Krungu jawaban Nur Juwèr, rainé Niti sangsaya abang mbranang. Sawangané pet-petan. Ujug-ujug, dèwèké kemutan maring uwong-uwong sing tau perek karo dèwèké. Gambaran rainé Abahé, jogrogé Mbok Mirah, suwarginé Kartijah, lan gambaran saklèntaban rainé komandan perjuwangané sing mèin tugas suci. Saterusé, Niti kaya kelebon sètan. Blati ditublesna maring ulu atiné Nur


text: Telaga Biru kuwe salah siji kecamatan nang , Gorontalo, Indonesia.


text: Ndengaren aku mellow ngene? Bahno wis! sing penting kudu semangat maneh masiyo saiki ngadepi kondisi sing gak pasti. Gak usah njae ambek uripe wong liyo maneh, cekno ae dheke sukses, cek gak njae yo gak usah diwoco opo dianggep cerito panyebar semangat ae hahahahaha. Fokus nang kene dhewe ae.


Ingkang kinabekten sagung sepuh, pinisepuh
Ingkang kinormatan sagunging tamu sinedahan ingkang kula hurmati
Assallamu' Alaikum Wr. Wb.
Keparenga paring palilah kula semela atur sawatawis, nuhoni
pamundutipun ............., pinangka sulih sariro, talanging atur wonten
ngarsa anjengan.
Pinangka purwakaning atur : sumangga kula derek aken ngunjukaken , puja-puji
syukur wonten ngarsanipun Gusti ingkang Murbeng gesang, ingkang sampun peparing
barokah, rahmad saha barokah dumateng kita sami ing kalenggahan ing siang punika.
Menggah atur saking panjenganipun Ibu Hartanta;
Sepisan:
............. ngaturaken kawilujengan menggah karawuhan sanggyaning
tamu sinedahan ikang kinormatan, ingkang sampun kepareng nglonggaraken
panggalih bucal wedal nuhoni panyuwunipun .................. .
Mugi karawuhan panjenengan tansah winantu ing karaharjan, saha tansah pinayungan Gusti ingkang maha kuwaos.
Ongka kalih ;
.................. ing titi kalenggahan siang punika nuhoni jejibahan tyang asepuh, hamisuda,
Putra miwaha siwi ngunduh penganten sarimbit ……………..pikantuk putra
Siwinipun ………….ingakang pidalem ing ............... .
Menggah ijab kobul saha pawiwahan sampun kalampahan dinten Jumat ............. Surya ................... wonten .................
Inggih awit saking pujo- puji , pangestu, saha pandongga ,saking
sesepuh, pinisepuh, saha sangyaning tamu sinedahan ijab Kabul sampun
kalampahan nir ing sambi kala.
................... nyuwun gungan kepareng sagung tamu ingkang kinormatan
kepareng paringbekahp pangestu dumateng temanten sarimbit mugi
anggenipun ngayahi jejibahan gesang bebrayan inggal tansah pikantuk
pinayungan Gusti Ingkang Maha Agung, sedaya ingkang ginayuh sageda
jumbuh, ingkang dipun jongka tansah sumadya. Tinebihno ing godha
rencana , cinelakno ing suka rena, Nir baya nir ing sangsaya..
Ongka tiga
.................. ngaturaken, agenging panuwun ikang tanpa pipindan,
menggah sedaya kadarman panjenengan ingkang arupi punopa kewawan,
ingkang sedya kala wau dadosaken birawaning panggalih, saha dadosaken
lancer, rancak, sumaraking pahargyan ing siang punika.
Ewa semanten Ibu Hartantoanta boten saget atur pinwales
punapa-punapa, hamung nyuwun dumateng ngarsaningGusti, mugi sedaya
peparing panjengan ingakang arupi punapa kemawon,kanthi iklasing
panggalih pikantuk lelintu ingkang matikel-tikel, saha dadosaken
kuncaraning asma panjengan.
Atur sak lajengipun. .................. anggenipun kagungan kersa
ngunduh penganten, sampun krancang, karacik, saha katiti, kanthi
permati,ewa semanten tasih kathah kekiranganipun. Langkung-langkung
angenipun hanampi krawuhan panjenengan,anggenioun buja krami, kirang
trasilal saha kirang subosita.
Mila awit saking punika mawantu-wantu nyuwung gungan dumateng
sanghyaning tamu sinedahan kepareng paring agunging pangak sami ingkang
linangkung.
............... ugi nyuwung gungan dumateng sagung tamu sinedahan
ingkang kinurmatan, kepareng, lelenggahan ngantos dumugi purnaning
pahargyan.
Pinangka pepet-pepuntoning atur, bok bilih anggenkula matur wonten
ngarsa panjengan kirang suba sito, kiranging trapsila, wonten galap
gangsuling atur kepareng pareng siha samodra pangaksami.
Ing wasana mugi rahayu inga pinanggih,
akhirul kalam Wassalam'alaikum Wr. Wb.


text: Kothak iki kanggo tujuan validasi lan kudu ditindih ora diganti.


text:
Kautamanipun Shalat Subuh – Pesantren Riyadhul Quran
by Riyadhul Qur'an · Published February 23, 2015 · Updated April 29, 2015
Shalat mujudaken pepaesing manah tumrap tiyang-tiyang ingkang tresna dhateng Alloh, kenikmatan spiritual tumrap tiyang tiyang istiqomah, taman ingkang nengsemaken tumrap tiyang tiyang ingkang ngibadah, katentreman jiwa tumrap tiyang-tiyang ingkang khusuk (tumemen), papan ingkang mulya (inggil) tumrap para siddiqin (tiyang-tiyang ingkang cecepengan kaleresan), sarta timbangan derajat tumrapipun tiyang-tiyang ingkang ngambah merginipun Alloh.
Shalat mujudaken rahmat, kanugrahan ingkang gumelar tumrap kawulanipun Alloh ingkang iman.
Alloh sampun paring tuntunan kangge kawulanipun ing ndalem nindakaken shalat, nedahaken lan maringaken lumatar utusanipun ingkang jujur lan pinitados minangka rahmat kautaman tumrap para kawula. Bab menika ing pangajab supados kanthi shalat wau piyambakipun (kita para kawula) saged nampi kamulyan sarta kabegjan krana caket kaliyan Alloh.
Shalat dipun dhawuhaken sanes amargi Alloh mbetahaken kawulanipun, ananging minangka sarana Alloh paring kanugrahan lan kamirahan dhumateng kawulanipun. Alloh paring firman in QS. Al-A'la : 14-15,
." Temen begja wong kang padha nucekake awake (kanthi iman), lan dheweke eling marang asmane Alloh, banjur nindakake shalat. "
Kanthi shalat, manah lesan lan sedaya saranduning badan ngibadah dhateng Alloh. Ing salebeting Shalat Alloh SWT paring perangan ingkang langkung sampurna lan langkung agung dhumateng manah ingkang nyaket dhumateng panjenenganipun. Shalat ngadhepaken sedaya peranganing badan namung dhumateng Alloh piyambak. Shalat mujudaken kabegjan lan kenikmatan kawula krana caket kaliyan Alloh. Shalat nuwuhaken manah gumbira krana ngadhepaken rainipun namung dhumateng Alloh kanthi tulus, nyawiji boten nenoleh dhateng sanesipun.
Alloh ndhawuhaken shalat sedinten kaping gangsal. Panjenenganipun ndadosaken ing saben lampah ibadah wau ngemu kenikmatan, manfa'at, maslahat sarta pakurmatan tumrap kawula ingkang boten pinanggih ing lampah ibadah sanesipun. Bab wau supados kanikmatan ingkang karaosaken dening saben kawula ing saben lampah ibadahipun saged ndadosaken sampurna
Saben amal tumindak saking ibadah ndadosaken panglebur dosa ingkang sampun katindakaken manungsa, sarta mujudaken pepadhang / cahya mirunggan kanggenipun kawula. Saleresipun shalat mujudaken cahya , kekiyatan manah, kekiatan badan, longgaring rejeki sarta karenaning manah tiyang-tiyang ingkang nindakaken.
Tiyang-tiyang ingkang katimbalan kangge pasamuwan wau (shalat jamaah), ugi dados kraos wareg, lan boten ngelak malih, sarta shalatipun katampi. Bab menika krana saderengipun ndhatengi pasamuawan kasebat , manah ngraos
Sumpeg, ngelih, ngelak, garing , paceklik lan nandhang samsara. Lajeng saking ngarsanipun Alloh piyambakipun kacekapan kabetahanipun.
Alloh SWT paring kautamen ing saben shalat ingkang dipun dhawuhaken , ing anatawisipun shalat Subuh. Shalat shubuh nggadhahi kautamen ingkang langkung inggil, ing antawisipun :
1. Satunggaling margi lumebet suwarga
Dipun riwayataken saking Abi Musa ra, bilih Rosululloh saw ngendika, "Sapa wae kang shalat bardaini (Asar lan Shubuh) mesthi lumebu suwarga." (Muttafaq 'alaih).
Al –Bardain inggih menika shalat Ashar lan Shubuh. Kasebat Al-Bardain (kalih wekdal asrep), krana kekalihipun dipun tindakaken ing wekdal asreping siang, inggih menika ing pucuk lan bongkoting siang, rikala srengenge boten panas kumetep.
2. Satunggaling srana gangsaripun rezeki.
Fatimah binti Muhammad nyariyosaken; Nabi saw ngliwati aku, rikala iku aku isih turon ing wektu subuh, banjur Rasulullah nggugah aku kanthi sukune karo ngendika, "He putriningsun, tangiya lan lurunen rizki Pangeranira, jalaran Alloh adum-adum rezki marang kawulane antarane shalat subuh tumeka mletheking srengenge." (HR. Baihaqi)
Maksudipun, ketaatan dhumateng Alloh lumantar njagi shalat shubuh jamaah kanthi ajeg badhe ndhatengaken pitulungan lan panuntun saking Alloh, saengga sawenehing kawula badhe manggih gampil ing saben urusanipun, urusan kadonyan, agami lan akherat.
3. Srana njagi kawilujenganing badan
Rosululloh saw ngendika, "Sapa wae kang nindakake shalat Shubuh, mula dheweke ana sajrone tanggungane Alloh, Mula saka iku aja nganti Alloh njabel tanggungane marang sira kabeh krana sebab apa wae. Jalaran sapa wae kang dijabel tanggungane kanthi sebab apa wae, mesthi bakal kacabut, Banjur Alloh bakal ngrungkebake raine sajrone neraka jahanam."(Muslim)
Saestu menika mujudaken rahmat lan nugrahaning Alloh ingkang langkung agung dhumateng hambanipun. Tiyang ingkang sampun katanggel kawilujenganipun, kamulyanipun, katentremanipun sarta sedaya nikmat sanesipun, piyambakipun tiyang ingkang sanget-sanget begja.
4. Kados shalat ndalu sewengi natas.
Rasululloh saw ngendika, "Sapa wae kang shalat Isya' jamaah ing masjid, mula dheweke kaya dene shalat bengi separo wengi, lan sapa wae kang shalat shubuh jamaah ing masjid mula dheweke kaya dene shalat bengi sewengi natas.." (HR tirmidzi).
Umar bin Khathab ngendika, "Temen aku bisa shalat Shubuh jamaah ing masjid iku luwih tak senengi katimbang shalat bengi sewengi natas."
5. Kangge ngukur kadhar keimanan
Rasululloh saw ngendika, "Shalat kang luwih abot tumrape wong munafik, yaiku shalat isya' lan shalat shubuh. Mangka menawa padha mangerteni gedhene ganjaran shalat loro mau, mesthi dheweke bakal nekani sanajan kudu karo mbrangkang."(HR. Ahmad).
Ibnu Mas'ud ngendika, "Aku padha nindakake shalat shubuh jamaah bebarengan Nabi, lan ora ana kang ora mel


text:
Karangsalam kuwe salah siji desa nang Kemranjen, kabupaten Banyumas, propinsi Jawa Tengah, Indonesia.
Referensi


text:
sa.
Emban Gori yaiku embane Raden Sukra putra Sindurejan. Emban Gori nduweni sipat amanah utawa gampang nindakake parintah. Emban Gori diutus kanggo menehake layang dening Raden Ayu Lembah. Andharan kasebut kaya kutipan ing ngisor iki.
"Kula menika srayanipun Kanjeng Pangeran Adipati Anom. kula didhawuhi ngaturaken serat dhumateng Ndara Gusti Ayu Lembah lumantar sampeyan. Kejawi menika Kanjeng Pangeran Pati uga maringi dhuwit reyal, nyamping bathik, lan sawernine kekucah dhumateng sampeyan. Mila enggal katampiya," Emban Gori ngapusi marang Emban Tambakbaya. (Sartono K.N. 2011:34)
Kutipan ing ndhuwur nuduhake yen Emban Gori didhawuhi kanggo menehake serat kanggo Raden Ayu Lembah lumantar Nyi Tambakbaya. Utusan kasebut ora mung serat wae, nanging uga dhuwit reyal, nyamping bathik. Emban Gori kanthi jujur menehake kabeh barang kasebut tanpa nyacati siji wae. Kejujurane Emban Gori supaya tetep dipercaya dening Rajane, amarga yen wis ilang kapercayane bakal ora dipercaya kahanan apa wae. Sejatine utusan saka sapa wae kudu dilaksanakake kanthi nampa imbalan. Tanpa ngarep-ngarep imbalan bakal antuk barokahe dhewe. Aja nganti ngleksanakake utusan nagrep imbalan saka kang ngutus. Mula dadiya manungsa kang nampa lila legawa senajan anggene nindakake ora antuk piwalesan. Andharan kasebut sesambungan karo kutipan ing ngisor iki.
Nyi Tambakbaya enggal-enggal bali menyang Kapugeran kedaya-daya bisaa enggal ngaturake serat marang bendarane. Kekucah sak Raden Sukra kang diparingake lumantar Emban Gori gawe senenge Nyi Tambakbaya. Rumangsane Nyi Tambakbaya kekucah mau asale saka Pangeran Adipati Anom. (Sartono K.N.2011:34)
"Eh Mbok Emban Tambakbaya. Kene, kene. Kok kadingaren, anggonmu blanja ana pasar cepet. Apa wis rampung anggonmu blanja Mbok Emban Tambakbaya?"
"Inggih sampun. Menika kula malah dipun utus ngaturaken serat dhumateng panjenengan dalem Gusti Ayu Lembah."
"Lho, surat? Surat saka sapa ta Mbok Emban?"
"Serat saking Kanjeng Gusti Pangeran Adipati Anom, Gusti Ayu." (Sartono K.N.2011:34)
Kutipan ing ndhuwur nuduhake yen Nyi Tambakbaya bakal menehake serat. Serat kasebut saka Raden Sukra lumantar emban Gori. Pancen Nyi Tambakbaya emban kang gampang bisa dipercaya marang Radene. Raden Ayu Lembah ngerti yen antuk surat, dhewek uga kaget surat teka sapa. Raden Ayu Lembah ngira yen surat kasebut saka Pangeran Adipati Anom. Nyi Tambakbaya nglaksanakake utusane tanpa nyacati saithik, amarga kangditampa dening Nyi Tambakbaya kasebut amanat kang kudu disampekne marang Raden Ayu Lembah.
Nyi Tambakbaya iku nduweni sipat kangjujur ngomong apa anane marang kahanan. Dheweke mbandingake Raden sukra lan Pangeran Adipati. Andharan kasebut kaya kutipan ing ngisor iki.
...Upamia ringgit, bendara kula pun Raden Sukra menika kados dene Samba Wisnubrata putra Dwaeawati. Mbreyak, gampil ing paseduluran. Dene raka dalem pun Pangeran Adipati Anom upami pun samekaken kaliyan bendara kula temtu mboten sami. Bagusipun inggih bagus bendara kula gagahipun semanten ugi. Lan malih Pangeran Adipati Anom menika rak kirang bagus, degsiya, gampang duka, lan inggih kagungan cacat, nuwun sewu, Kencet." (Sartono K.N. 2011:39)
Kutipan ing ndhuwur nuduhake yen Nyi Tambakbaya emban kangjujur marang kahanan kang samesthine lan senenge guyonan marang liyan. Kajujurane Nyi Tambakbaya ing kutipan ndhuwur ndadekake guyonan marang liyan. Kang diomongake dene Nyi Tambakbaya yaiku ngenani Pangeran Adipati lan Raden Sukra. Nyi Tambakbaya ngendika yen Pangeran Adipati pancen beda adoh karo Raden Sukra. Yen sawang-sinawang baguse ya pancen Bagus Raden Sukra, kang ana Pangeran Adipati ora bagus lan gampang duka, degsiya lan nduweni kecacatan. Menungsa bisa dinilai saka wong liya, dudu menungsa pribadi kang bisa nilai. Mula yen ana kritikan saka liyan kudune ditampa kanthi becik lan disawang pribadine apa pancen wis rumangsa pener. Yen kritikane wong liya bisa ngrembakane pribadi, mula ora salahe yen bisa didadekane pandhangan ing mengarep supaya dadi menungsa kang ora gampang nguciwani liyan.
Adhine Raden Ayu Lembah ngutus Raden Ayu Lembah supaya sowan marang Pangeran Puger minangka Ramane. Andharan kasebut kaya kutipan ing ngisor iki.
"Kula boten kedugi ngaturaken wangsulan kadospundi menggah werdinipun Kakangmbok. Sumpena menika kula kinten langkung ewed menawi badhe dipunpadosi werdinipun. Ingkang wigatos Kakangmbok, Kakangmbok supados enggala sowan dhumateng Rama sebab menawi
Kakangmbok mboten enggal sowan kula kuwalos Rama badhe ndhawahaken deduka." (Sartono K.N.2011:40)
Kutipan ing ndhuwur nuduhake yen Raden Antawirya ngutus Raden Ayu Lembah kanggo sowan menyang Pangeran Puger. Raden Antawirya nglakoni mangkono amarga utusane Pangeran Puger. Pancen utusan kudu dileksanakake kanthi jujur lan tanpa nambah-nambahi saithik. Yen wis bisa dipercayani dening sekabehe uwong, bakal dipercayani selawase. Nanging yen wis dipercayani banjur nindakake ala sepisan, kangana bakal dicap ala selawase lan gampang ora dipercayani liyan. Mula kapercayan kudu perlu dijaga kanthi becik supaya ndadekake urip ana ing masyarakat kanthi ayem lan rukun. Kapercayan kasebut kaya kutipan ing ngisor iki.
Sadurunge kuwi Pangeran Puger wis paring piweling marang putrane kang nama Raden Antawirya supaya ngulati senthonglan peturone Raden Ayu Lembah ing Langonsari. Kanthi titi permati Raden Antawirya banjur nindakake dhawuhe ramane mau. Kabeh papan ing senthong mau diulati, digatekake. (Sartono K.N.2011:41)
Kutipan ing ndhuwur nuduhake yen Raden Antawirya nglaksanakake utusane Pangeran Puger. Utusane yaiku


text:
Tijayan iku désa ing Kacamatan Manisrengga, Kabupatèn Klathèn, Jawa Tengah.
Réferènsi
Désa ing Kabupatèn Klathèn
Désa ing Jawa Tengah
Manisrengga, Klathèn


text:
odya sambatipun. Patih Tuhayata lajeng matur ingutus kang rama nata murih kondura dhateng praja Mandraka. Raden Narasoma sagah serta nyariyosaken ang-salipun garwa putri anakipun tiyang dhusun, ananging boten gadhah bapa, lajeng kondur.
9. Madeg ing nagari Pethapralaya, prabu Radheya, ginubel mring garwa, kepengin ngemban siwi. Prabu Radeya angecani maling kang garwa, kesah saking nagari, angupados siwi, sareng aningali satengahing wana, wonten teja katingal lajeng pinnaranan, wasana wonten jabang bayi tumumpang ing selagigilang, amawa surat ing namanira, lajeng binekta kondur, pinaringaken mring garwa, sakalangkung ing renanipun, putra onthoh-onthoh, payudaranya lajeng pinancawara.
10. Madeg ing nagari Mandraka, prabu Mandratpati, serta dhatengipun patih Tuhayata, katutus rumiyin ngaturi pariksa ingkang rama srinata, munjuk bilih ingkang putra sampun pinanggih, kapethuk ing margi, serta mawi krama: "Putra sampeyan mundhut pethukan rata, tuwin joli." Prabu Mandratpati ngandika: "Ya, age papagen". Dereng dangu dhatenge
Prabu Mandratpati
raden Narasoma, majeng serta angaras pada, kang putra rinangkul lan ingkang putra estri. Prabu Mandratpati sakalangkung trustha mulat ing atmaja kakalihira. Kang putra dinangu mring kang rama: "Iku olehmu rabi ing ngendi? Dene teka becik temen rupane, kaya tedhake atapa". Ingkang putra matur: "Punika anggen kula manggih, lare dhusun, lare ngenger kula pendhet, boten gadhah bapa-biyung". Prabu Mandratpati angandika mring kang putra estri, andangu wijilira, serta yayah-renanira. Dewi Setyawati matur: "Kula boten gadhah bapa-biyung". Lajeng rinangkul, angandika ingkang rama: "Welas temen aku, emane ora duwe bapa-biyung. Ya, aku bapakmu, ibumu ya wis ana kene, aku kang duwe anak lanang, ya kowe anakku". Lajeng kinen lumebet ing dalem pinaringaken ingkang, garwa. Nunten ingkang rayi medal, Dewi Madrim lenggah sandhing ingkang raka. Ingkang rama ngandika malih: "Satemene anake sapa, bojomu kuwi, isin ngaku maratuwa, nek anake bekel utawa anake sikep, menek kowe isin ngaku maratuwa, dak sengkakne ing aluhur, dak junjunge lungguhe, dak dadekne bupati." Raden Narasoma matur meksa tan waleh, Prabu Mandratpati andangu mring Semar, nunggil ature kang putra, boten geseh. Semar dipun supatani: "Yen wetuh, ngakua ora weruh, kenaa supataku". Semar munjuk balaka, konjuk ing purwa duksinane. Prabu Mandratpati sareng mireng"ature Semar, jajabang awingawinga, lajeng ingkang putra dinukanan kathah-kathah, saha tinundhung mring kang rama. Raden Narasoma nangis boten purun kesah, angunjukaken ing lepatira. Sang Prabu Mandratpati sangsaya sanget dukanira: "Aku dudu bapakmu, yen kowe ngrasa duwe bapa aku, pasthi ngrasa yen dianakake uwong, bocah wadon kuwe anane teka sapa, dene ora rumasa yen kedanan rasa, kowe teka ora lunga, nganti dak balangi paidon". Raden Narasoma lajeng kesah serta nangis, Semar lajeng binubuh ing duka: "Yen kowe ora lunga, apa nganti dakdu kara macan", Semar ajrih, lajeng kesah, Nalagarehg, Petruk, samya tumut, Dewi Madrim lajeng anututi ingkang raka, kecandhak sanjawining kitha. Semar, Nalagareng, Petruk, samya nusul, matur bilih binubuh duka mring kang rama. Dewi Madrim matur mring kang raka ngajak wangsul, raden Narasoma ajrih bilih wangsula, dene salamine kang rama dereng nate duka ingkang makaten, raden Narasoma lajeng liwung manahe, kapedhotan tresna mring garwa, badhe ngupados panglipuring manah. Semar matur, wonten putri kadamel sayembara pilih, ing nagari Mandura, wastanipun dewi Kunthi, punapa rayi sampeyan waminipun, taksih sae Dewi Kunthi. Raden Narasoma lajeng pareng, ingkang rayi Dewi Madrim tan purun wangsula, kedah tumut, lajeng dinekek ing kalpika, nulya pangkat.
11. Madeg ing Taratebang, sang prabu Kasendra, miyos ing pandhapi, ingadhep patih tuwin para punggawa, sadhatengipun utusan, angunjukaken serat wawangsulan, yen manggih sayembara pilih, lajeng bidhal sabalanya, angancik sanjawining nagari Mandura, amasanggrahan, saha utusan angunjuki uninga. Sang caraka mangkat.
12. Madeg ing nagari Mandura, sang prabu Kunthiboja, miyos ing pandhapi, siniwi ingkang putra arya Basudewa, tuwin raden arya prabu Ugrasena. Ingkang ginunem, saluwaripun ingkang putra Dewi Kunthi, dhatenging utusan saking Taratebang, lajeng tinimbalan, dinangu. Sang caraka matur, bilih gustinipun sampun masanggrahan sanjawining kitha, lajeng tinimbalan kinen anjujug ing pasowanana kidul, sang caraka mesat.
Sang prabu Kunthiboja lajeng miyos pasowanana kidul, tuwin putra putri dalah garwanira, mungging papanggungan, prabu Taratebang dhateng serta sampun siyaga, nulya kinen majeng prabu Taratebang, ngrasuk busana, nelas ing panganggenira, kinuswa ing emas, rinengga ing inten, majeng munggeng ngandhaping papanggungan. Dewi Kunthi tinantun mring kang rama, ingkang putra datan arsa, prabu Taratebang mundur lingsem, saundurnya lajeng pasang-giri mring balanya, kinen majeng saking satunggal, telas bala Taratebang, datan wonten ingkang kinarsakaken, lajeng miris raja ing Taratebang. Raden Narasoma majeng, nulya dinangu mring prabu Kunthiboja, konjuk bilih putra Mandraka, raden Narasoma. Sang Prabu Kunthiboja angandika mring kang'putra Dewi Kunthi, ingkang putra boten saged munjuk, lajeng tineter mring rama. Dewi Kunthi lajeng morot, raden Narasoma osik salebeting panggalih, rumaos bilih dipun tampik, ugi lajeng morot, ananing lajeng tinimbalan kondur dhateng kadhaton, serta ginarebeg ing putra kakalih. Raden


text: 20. Aku Duwekmu Wengi Iki


text: Infeksi virus mlebu ing njero sèl darah putih banjur njalari abuhing laring, trakea, lan ngambaning bronki[4] (dalan ambegan). Kahanan abuh mau bisa njalari angeling ambegan.[4]


text:
Filsafat Jenaka Kanggo Ngerti Timer lan Kognisi
Philosophy of mind minangka lapangan sing sugih amarga akeh banget humor yaiku babagan kesenjangan manungsa lan beda antarane ngerti sesuatu saka njaba lan ngerti saka ing jero (saka perspektif subyektif ). Punika sawetara pilihan item.
Parrot sing bisu
Wong nemu seekor manuk beo ing toko pet lan nyuwun akeh biaya.
"Inggih, piyambakipun dados juru wicanten ingkang sae, pangandikane pemilik," supaya aku ora bisa nglilani dheweke entuk kurang saka $ 100. "
"Hmm," wangsulane wong, "sing rada curhat. Carane babagan turki miniatur liwat ana? "
"Oh, aku wedi, dheweke malah malah ngenteni anggaran sampeyan," wangsulane pemilik. "Turkey iki sadean kanggo $ 500."
"Apa?" Pitakone customer. "Carane kalkun kaping lima kalkun tuku manuk beo nalika manuk gagak bisa ngomong lan kalkun ora bisa?"
"Ah, iya," pangandikane pemilik toko. "Pancen bener manuk nuri bisa ngomong lan kalkun ora bisa. Nanging kalkun kasebut minangka fenomena sing luar biasa. Dheweke dadi filsuf. Dheweke ora bisa ngomong, nanging mikir!
Ing guyon kene, mesthi, sing pratelan babagan kemampuan kalkun kanggo mikir ora bisa diatasi amarga ora mujudake maneka cara sing bisa ditonton umum. Empirisme ing kabeh formulir cenderung dadi mamang saka klaim kasebut. Ing filsafat pikiran, salah sijine wangun empirisisme yaiku behaviorism. Behaviorists nyatakake yen kabeh obrolan "pribadi", "batin" acara mental, kudu translatable menyang pernyataan babagan prilaku sing bisa ditonton (kalebu prilaku linguistik). Yen ora bisa dilakoni, klaim-klaim babagan mental mental kasebut ora bisa diatasi lan ora ana gunane, utawa paling ora ilmiah.
Q: Kepiye behaviorist nyambut damel liyane behaviorist?
A: "Sampeyan pancen apik, kepiye aku?"
Titik ing kene yaiku behaviorists nyuda kabeh konsep mental kanggo babagan carane wong nindakake. Padha nindakake iki amarga prilaku, ora kaya pikiran lan perasaan batin wong, bisa dingerteni umum.
Bagéyan saka motivasi kanggo nglakoni iki yaiku supaya psikologi luwih ilmiah-paling sethithik luwih "ilmu" kayata fisika lan kimia sing dumadi saka deskripsi fenomena obyektif. Masalah, sanadyan, paling sethithik minangka kritikus behaviorism prihatin, iku kabeh kita ngerti sampurna uga yen kita ora mung bongkahan alam sing nuduhake pola prilaku. We have consciousness, subyektivity, apa sing disebut "inscape." Kanggo nolak iki, utawa kanggo lali sing kita pribadi akses menyang bisa sumber kawruh (eg babagan carane kita perasaan) ora absurd. Lan ndadékaké semangat sing absurd ditindakake ing ijol-ijolan ing ndhuwur.
Kawruh Mikir Liyane
A cah wadon sing umur papat taun lunga menyang bapakné kanthi banter lan nyekel dheweke.
"Apa salah, madu?" Takon wong tuwané.
Antarane sobs, cah wadon nerangake yen dheweke wis muter karo sadulur siyam sasi-taun-lawas nalika bayi wis dumadakan nyekel dheweke rambut lan ditarik hard.
"Oh," ujare bapakne, kabeh iku bisa uga kedadeyan. Sampeyan ndeleng, bayi ora ngerti yen nalika dheweke narik rambut sampeyan, dheweke ngrasakake sampeyan.
Nyenengake, cah wadon bali menyang nursery. Nanging menit mengko ana liyane campur saka nglangi lan njerit.
Bapak nuli weruh masalah saiki lan nemokake yen wektu iku bayi sing nangis.
"Apa karo dheweke?" Dheweke takon marang putriné.
"Oh, ora apa-apa, dheweke ngandika. "Mung saiki dheweke ngerti."
Masalah klasik saka filsafat modern yaiku manawa aku bisa mbenerake kapercayananku yen wong liya duwe pengalaman subyektif sing padha karo mine. Si lelucon nggambarake fakta sing nyata sing iki yaiku keyakinan kita bisa ngalami awal urip. Bocah wadon ora mangu-mangu yen bayi seneng nandhang lara kaya dheweke. Iku uga menehi pitutur marang kita babagan carane kita teka ing kapercayan iki. Apike, apa sing dicritakake dening bocah wadon ing mburi mesthi palsu. Bayi mung bisa ngerti yen adhine wis nindakake apa wae marang sirah sing gawe geger. Sing bisa cukup kanggo ngendheake dheweke narik rambut ing mangsa ngarep. Nanging ora suwe sadurunge dheweke ngliwati kebiasaan pragmatis babagan rambut sing narik lan nrima penjelasan standar babagan apa dheweke kudu ngelak.
Ing Semaput
A pamburu nglangi liwat alas nalika dheweke tiba-tiba dibebasake karo bear. Panjenenganipun shoots nanging ora peduli. Ing detik, ing bear dheweke. Dheweke njupuk senjatane lan ngilangi loro. Banjur nerusake sodomi pemburu kasebut.
Pemburu, mesthi, ngamuk. Rong dina salajengipun dheweke bali menyang alas kanthi senapan serbu anyar. Kabeh dina dheweke mburu kanggo bear, lan menyang dusk teka ing iku. Minangka piyambakipun nampi tuduhan beruang. Maneh sing dijupuk dadi sudhut. Banjur bear nuli njupuk bedhil, mbengkongake menyang bit banjur sodomizes pamburu.
Saliyane nesu, pemburu bali ing dina sabanjure kanthi AK 47. Sawise panemune dawa, dheweke nemokake bear, nanging wektu iki jams kerep nggoleki kewan kewan. Sawise maneh, bear nahan senjata lan mbuwang dheweke. Nanging wektu iki, tinimbang njupuk kebebasan sing biasane, dheweke nempuhake pundhak dheweke lan ngandika, alon-alon: "Ayo jujur karo saben liyane. Iki ora babagan mburu, iya? "
Iki minangka lelucon sing lucu. Nanging, siji bab sing narik kawigaten, yaiku, gumantung ing pemahaman pemahaman sing tembung bear kasebut ngrujuk ing motivasi lan kepinginan sing ora sadar. Wiwit Freud, eksistensi kasebut ditampa kanthi wiyar. Nanging ing wektu Descartes, pamikiran sing bisa duwe pikirane, kepercayaan, kepinginan, lan motif sing sampeyan ora ngerti bakal dianggep absurd dening akeh wong. Pikiran sing dianggep transparan; apa wae "ing" bisa diarani gampang lan diteliti liwat introspeksi.
Dadi bali ing abad kaping pitulas lan kaping wolulas, lelucon iki mbokmenawa wis rata.
Filsuf Prancis Rene Descartes sing paling misuwur yaiku pernyataan kasebut, "Aku kira, mulane aku iki." Dheweke nggawe kepastian babagan titik wiwitan filsafat kabeh. Apa sing kurang dikenal ya


text:
Rucirā iku sawijining pupuh kakawin. Pupuh iki lumrahé digolongaké ing kategori: Atijagatī. Jeneng pupuh iki tegesé kira-kira:...
Guru-laghu
Pupuh iki guru-laghuné mengkéné:
Tuladha
Sumber rujukan
 P.J. Zoetmulder, 1983, Kalangwan. Sastra Jawa Kuno Selayang Pandang. Jakarta: Djambatan.
R
Pupuh kakawin


text: Boyan Tanjung kuwe salah siji kecamatan nang , Kalimantan Barat, Indonesia.


text:
Perusahaan Budaya - Shenzhen Jingdacheng Electronics Co, Ltd
Ngarep > Babagan Kita > Perusahaan Budaya
Saleres salamina, Ngoyak tanpa watesan.


text:
Kutis - Wikipedia
Kutis loro rebutan tai
Superfamili: Scarabaeoidea (in part)
Kutis ya iku jinis kumbang kang kabèh utawa sapérangan panganané rupa tai kéwan. Kutis bisa ngusung tai kang boboté 250 luwih abot tinimbang awaké ing wektu sewengi.[1] Pira-pira jinis kutis mbentuk tai kéwan dadi bunder banjur ngglindhingaké menyang lèngé kanggo simpenan pangan utawa susuh larvané. Jinis liya gawé bolongan lan mendhem tetai ing ngendi tai mau ditekokaké. Jinis liya ora mindhah tainé, nanging langsung mapan ing kono. Sawenèh spésiès gedhéné bisa nganti 3 cm.
Pakulinan lan papan urip[besut | besut sumber]
Kutis urip ing manéka warna habitat, kalebu ara-ara, sesawahan, alas lan sabanah kajaba kang banget adhem lan garingé. Kutis tinemu ing kabèh banawa kajaba Antartika. Kutis mangan tai kéwan hèrbivor lan omnivora lan milih tai kéwan kang isih anyar.[2] Pira-pira jinis uga mangan jamur, godhong lan woh-wohan kang bosok. Kanthi mangan tai, kutis wis ora prelu manèh mangan utawa ngombé liyané amarga kabèh mau wus sumadya ing tai mau.
Kutis mengku ayahan kang wigati ing ékosistem. Kanthi manfangataké tai kanggo panguripan, kutis bisa nglancaraké sumebaring nutrisi lan struktur lemah.[3] Kutis uga mbiyantu ngreksa kéwan rajakaya amarga tai kang ora pangan kutis bisa kanggo mapan tumangkaré gegremet liya kang mbebayani kaya ta laler.
↑ "Some Less Known Fascinating Facts about Dung Beetle". IANS. news.biharprabha.com. Dijupuk 21 April 2014.
↑ Dell'Amore, Christine. "Dung Beetles' Favorite Poop Revealed". National Geographic. National Geographic Society. Dijupuk 22 September 2016.
↑ Brown, J.; Scholtz, C. H.; Janeau, J. L.; Grellier, S.; Podwojewski, P. (2010). "Dung beetles (Coleoptera: Scarabaeidae) can improve soil hydrological properties". Applied Soil Ecology 46: 9. doi:10.1016/j.apsoil.2010.05.010.
Dijupuk saka "_URL_


Gmail
Gmail kuwi sawijining panyumadhia layanan layang èlèktronik (email) gratis duwèké Google kang diluncuraké tanggal 31 Maret 2004. Gmail nganti saiki isih jroning tahap beta.
Fitur[sunting | sunting sumber]
Gmail nyumadhiakaké kapasitas panyimpanan kang akèhé luwih saka 2000 megabyte lan terus nabah. Cacah iki luwih saka kaping papaté gunggung kang ditawakaké déning situs liya, kaya Yahoo! lan Hotmail. Bab iki tegesé para panganggo bisa nyimpen nganti èwon layang èlèktronik.
Gmail uga ngaplikasi teknologi pangluru Google kang nggampangaké para panganggoné luru fail utawa liyané. Gmail uga nampilaké iklan kang didhasaraké marang email kang ditampa panganggo. Iklan kasebut mung dituduhaké marang panganggo Gmail lan ora dikirimaké menyang alamat njaba.
Gmail bisa ngirimaké attachment (lampiran) nganti 10 MB saben email.
Salah siji saka bab anyar kang ditawakaké Gmail yakuwi panyortiran email jroning wangun "Conversation view". Kanthi cara iki email kang ditampa bakal diurut jroning wangun komunikasi, saéngga kabèh walesan lan topik ora misah-misah. Bab iki bisa nggampangaké panganggo ndeleng email kang ditampa. Gmail kadhangkala salah ngira email endi kang kudu diklompokaké dadi siji, nanging bab iki wis arang kadadéyan.
Salah siji owah-owahan anyar yakuwi kemampuan kanggo nglabeli email. Sawijining email bisa nduwé luwih saka siji label. Fitur iki migunani kanggo nyortir email miturut label kang ditrapaké, Google uga bisa mènèhi label sacara otomatis nganggo sawijining filter.
Pranala njaba[sunting | sunting sumber]
- (en) gmail.com


text:
êng kados kala jaman rumiyin, ananging taksih rapêt sangêt kêmpalipun kalihan kawontênaning gêsangipun têtiyang bôngsa Jawi lan katingal sasami-sami. Kados ta wontêning warni-warni wilujêngan, petangan, wêdaling kagunan kados ta: wayang, jogèd, gêndhing, wêwaosan. Langkung malih wayang lan waosan, ingkang dumuginipun sapunika taksih kalimrah sangêt, kenging kangge pratôndha bilih cap kina punika taksih dipun angge ing bôngsa Jawi. Parawira ingkang kacariyosakên ing sêrat-sêrat jaman sapunika, punika inggih kapêthik saking gambar-gambar ingkang wontên ing patilasan.
Cultuur kilenan punika awêwaton kalantipaning manah, dados ingkang minôngka dhasar wujud ingkang kêtingal, pangrêmbaging lêlampahanipun awaton ingkang kenging kanyatakakên. Sanajan piwulanging agami Musa lan Ngisa botên makatên, ewadene piwulang punika tinilar dening para panuntuning bôngsa. Awit ingkang makatên punika indhaking kasagêdan (wetenschap lan techniek) dede-dede, lan pasarawunganipun kalihan bôngsa ngamônca. Lan jalaran makatên wau têmbung belang (kapêrluan) tansah dados sêkar lathi minôngka dhasaring gêmi.
Nanging mênggahing bôngsa Jawi botên makatên, kasagêdanipun taksih têtêp awaton kamursidan, nanging botên kandêl kados ing jaman kina, jalaran lajêng sarawungan kalihan bôngsa Eropah amêdharakên sêsêrêpanipun ingkang awaton pasaksèn, sêsêrêpanipun bôngsa Jawi kasor. Kados ta: wontênipun sakolahan, wiwit pamulangan andhap, ngantos dumugi pamulangan inggil, botên wontên ingkang nyariyosakên pamanggihipun bôngsa Jawi jaman kina.
Samangke kula rumaos kawogan angudi, supados têmbung: kawruh ing jaman kina sagêda kalêbêt ing pikiranipun têtiyang Jawi jaman sapunika. Langkung-langkung bab ingkang botên kenging ginayuh sarana pôncadriya, sabab mênggahing bab punika pamanggihipun tiyang bôngsa wetanan beda sangêt kalihan pamanggihipun tiyang kilenan. Kajêng kula punika: botên [bo...]
[...tên] kok kula badhe angêmohi sêsêrêpanipun bôngsa kilenan.
Malah kathah ingkang dèrèng dipun sumêrêpi ing têtiyang Jawi, môngka pêrlu sangêt têtiyang Jawi nyumêrêpana. Ananging sanajan makatêna, inggih wajib ngangge sarana ingkang runtut kalihan kamajêngan Jawi Kina. Sarana pasaksèn punika pêrlu, nanging sampun kangge pangajêng.
Awit ingkang makatên wau botên kenging botên, têtiyang Jawi kêdah analiti patilasan Jawi Kina, nanging panalitining lêlêbêtanipun sampun ngantos miturut pamanggihipun tiyang bôngsa kilenan, kêdah miturut ngèlmunipun piyambak ingkang botên kenging ginayuh sarana pôncadriya.
Kula nayogyani sangêt patilasan-patilasan wau kaopenan lan binangun malih, nanging inggih kanthi kawruh ingkang lêrês lan kawruh wêwangunan. Ambokmanawi kemawon pêpundhèn Jawi Kina punika botên namung têtiyang Jawi ing jaman sapunika kemawon ingkang migatosakên, sanadyan sadhengah bôngsa inggih migatosakên.
Kenging kataliti, punapa panyinau sarta pambangunipun têtilaran Jawi saking jaman kina punika kenging kangge dhêdhasaraning angrêngga cariyosipun kagunan Jawi supados dadosa dhêdhasar enggal tumrap padamêlan kagunan. Yèn èstu makatên sumôngga sami sayuk angudi sagêdipun anjunjung kagunan punika, murih sagêdipun kalampahan angadêgakên sakolahan kangge anyinau kawruh pandamêling yêyasan ingkang inggil-inggil, awaton pamanggih wetanan. Pamulangan makatên punika manawi wilujêng sagêd nuntun wontênipun pamulangan ruhur (academie). Ing pamulangan ngriku sanajan dipun wulangana bab techniek ingkang kadospundi kemawon, kêdah awaton wêwatakan Jawi.
Pangaribawanipun têtiyang Indhu golonganing bôngsa luhur ing bab yêyasan, ingkang cêtha inggih punika anggènipun nyaèkakên wêwangunan ingkang mirit larasing agami awêwaton têtandhinganing ragang-ragangan yêyasan cara Indhu.
Kaping kalihipun, manawi nitik cengkokipun gêgarapan ing Barabudhur, kêpêksa ngantêpi pandugi, bilih ingkang anggarap jêmbar sêsêrêpanipun ing bab kagunan cêcêpênganipun. Ing ukir-ukiranipun Candhi Barabudhur têtela sangêt, bilih pancèn kasêngaja dipun wontêni blaking wangunan yêyasan warni-warni ingkang tunggil bôngsa.
Kala rumiyin nagari-nagari ing Asiyah sisih kidul wetan rame sangêt pasrawunganipun, samantên ugi bab pasrawunganing kasagêdan. Ananging ukir-ukiran ing Barabudhur sanès cengkok Indhu, yèn botên cengkok Jawi inggih cengkok Jawi Mlayu. Kirang kêpanggih ing nalar, bilih patukangan ingkang sampun maton dêdamêlanipun wêwangunan ing bab yêyasan kapêrluaning agami, tur sagêd têtêp bokmanawi ngantos ewon-ewon taun tanpa keguh dening dayaning kabudayanipun bôngsa ingkang sampun ewah-ewah, têka sarêng mlebar dhatêng tanah Jawi lajêng dadakan ewah cengkokipun babar pisan.
Mila tukang-tukang ingkang natah lan ngukir rêrêngganing candhi-candhi ing tanah Jawi têrang sanès tukang bôngsa Indhu. Ingkang makatên punika botên têka lajêng mokalakên, bilih wontên ugi tukang bôngsa Indhu ingkang tumut anggarap, malah sagêd ugi tukang-tukang bôngsa Indhu punika gadhah pangaribawa dhatêng tukang-tukang bôngsa Jawi.
Gawoking manah kula punika, ningali gambaripun têtiyang ingkang minôngka pangajêng, kados ta gambar-gambaripun Budha, gambaripun tiyang sakit lan tiyang pêjah, sarta sanès-sanèsipun, têka kêtingal pèni sangêt garapanipun, tôndha ingkang andamêl pancèn sampun undhagi sangêt. Gambar-gambar pangajêng punika


text:
Efrata, sanadyan sira kalebu cilik ana ing antarane turune Yehuda, saka sira bakal miyos lumadi marang Ingsun,
wong kang bakal ngereh Israel;
kang wus ana wiwit ing jaman purwa,
wiwit ing jaman kuna.
3 (5-2) Mulane bangsa iku mung arep
ditogake bae nganti tumeka wektune
wanita kang pinesthi mbabar putra wus
kelakon mbabar,
nuli kekarening para sadulure
bakal padha bali nunggal karo wong Israel.
4 (5-3) Panjenengane bakal tumindak lan
ngengen wong-wong mau kalawan
ngagem pangwasane Pangeran
Yehuwhah,
iya kaluhuraning asmane Sang Yehuwhah
Allahe;
wong-wong bakal padha manggon kalawan
tentrem,
marga samengko Panjenengane iku dadi
luhur nganti tekan ing pungkasane
bumi;
5 (5-4) serta Panjenengane bakal dadi kang
kadunungan tentrem-rahayu.
Samangsa Asyur lumebu ing nagara kita,
sarta ngambah ing tanah kita,
nuli kita padha ngadegake pangon pitu kang
nglawan,
malah pemimpin wolu kang asipat
manungsa.
6 (5-5) Iku bakal padha nyukur nagara Asyur
kalawan pedhang,
lan nagarane Nimrod srana pedhang ligan,
sarta bakal nguwalake kita saka ing Asyur
samangsa dheweke lumebu ing tanah kita
sarta ngambah ing tlatah kita.
7 (5-6) Anadene kekarene Yakub bakal dumunung ing antarane bangsa akeh, kaya ebun saka Sang Yehuwah, kaya tetesing udan ing thethukulan, kang ora njagakake marang wong, lan ora ngarep-arep marang anaking manungsa.
8 (5-7) Apadene kekarene Yakub iku bakal ana ing antarane para suku bangsa, lan ing tengahe para bangsa akeh, kaya singa ana ing antarane sato alas, kaya singa nom ana ing tengahe pepanthan wedhus; menyanga ngendi bae parane, mbanting lan nubruk, lan ora ana kang bisa nguwalake.
9 (5-8) Tanganmu bakal ngungkuli para lawanmu, serta sakehe mungsuhmu bakal katumpes.
10 (5-9) Pangandikane Sang Yehuwah: Ing dina iku bakal kelakon, Ingsun bakal mbengkas jaranira saka ing tengahira, lan bakal ngrusak kretanira.
11 (5-10) Ingsun bakal nyirnakake kutha-kuthane nagaranira, serta betengira bakal padha Sungempuri.
12 (5-11) Ingsun bakal nyirnakake pirantinira sihir, lan juru tenung bakal ora ana maneh ing tengahira.
13 (5-12) Mangkono maneh reca-recanira,
apadene tugu-tugu branalanira
bakal Sungempur saka ing tengahira,
temah sira bakal ora sujud maneh
marang gegaweaning tanganira.
14 (5-13) Dalah saka-sakanira brahala bakal
Sunbedholi saka ing tengahira,
lan brahalanira bakal Sunsirnakake.
15 (5-14) Wasana para bangsa
kang ora ngestokake dhawuhingSun,
bakal Sunwales kalawan bebendu lan
bramatya.
Palapuran, pepundhutan lan paukumane
Pangeran Yehuwhah marang umate
6:1-16
6 1 Padha ngrungokna kang dadi
pangandikane Pangeran Yehuwhah:
Ngadega, lapura nganti gunung-gunung
padha krungu,
lan tengger-tengger kareben krungu
swaranira!
2 He gunung-gunung, rungokna tan-trimahe
Sang Yehuwhah,
lan padha ngrungokna, he, dhasar-
dhasaring bumi!
Marga Pangeran Yehuwhah tan-trimah ing
ngatase umate,
sarta prakawisan karo Israel.
3 "He, umatingSun, apa kang wus
Suntandukake marang sira?
AnggoningSun damel keselira srana apa?
Mara ngunjukana wangsulan marang
 Ingsun!
4 Awitdene sira rak wus Sunentasake saka
 ing tanah Mesir,
 Sunluwari saka ing pangawulan
sarta Ingsun rak wus ngutus Musa lan Harun,
 sarta Miryam minangka pangarepira?
5 He umatingSun, padha elinga apa kang
 karancang
 dening Balak, ratu ing Moab,
lan kapriye kang dadi wangsulane
 Bileam bin Beor,
tuwin apa kang kelakon wiwit saka ing Sitim
 nganti tekan ing Gilgal,
 supaya sira ngakonana pandamel-
 pandameling Yehuwah kang adil."
6 "Kalawan sesaosan apa anggonku lunga
 sowan ing ngarsane Pangeran Yehuwah,
 lan anggonku sujud marang Gusti Allah
 kang Mahaluhur?
Anggonku sowan ing ngarsane apa kalawan
 nyaosi kurban obaran,
 kalawan pedhet kang umur setaun?
7 Apa wedhus gembel lanang ewon
 lan kalen lenga leksan ndadekake
 keparenge sang Yehuwah?
Apa anakku pembarep daksaosake marga
 saka panerakku,
 sarta wohing wetenganku marga saka
 dosaku dhewe?"
8 He manungsa, kowe wus kaparingan
 sumurup apa kang becik,
lan apa kang dadi pepundhutane Pangeran
Yehuwah marang kowe:
kajaba mung tumindak adil,
lan tresna marang laku setya,
apamaneh andhap-asor ana ing ngarsane
Allahmu!"
9 Rungokna, Pangeran Yehuwah nguwu marang kutha:
-- wedi marang asmane iku kawicaksanan.
"Padha ngrungokna, he, talering bangsa lan wong kutha!
10 Ingsun mangsa kasupena marang raja-brana kang saka kadursilan ing omahe wong duraka,
lan marang takeran efa kang cidra serta kang kena ing ipat-ipat iku!
11 Apa iya Ingsun kendel bae ora paring paukuman
marang wong kang nggawa traju palsu,
utawa kanthong isi watu timbangan kang cidra?
12 Wong-wong sugih ing kutha iku padha kebak panganiaya,
wong kang manggon ing kono padha ngucapake paracidra,
sarta ilate ing cangkeme iku tukang ngapusi.
13 Mulane sira Sungebagi,
sira Sundamel samun marga saka dosanira
14 Sira bakal mangan, nanging ora bisa dadi wareg,
sarta wetengira ajeg ngamuk marga luwe;
sira bakal nyingkirake apa-apa,
nanging ora bisa nyimpen,
sarta sapira kang sira simpen,
iku bakal Sunulungake marang pedhang.
15 Sira bakal nyebar wiji, nanging ora
 ngundhuh,
bakal meres woh jaitun,
nanging ora bisa nganggo lengane;
lan iya mipit woh anggur,
 nanging ora ngombe anggure.
16 Awitdene pranatane Omri kang sira tetepi,
 sarta pokale brayate Akhab kang sira tiru,
 apadene rancangane kang sira tindakake:
satemah sira Sundadekake samun,
 lan para wongira Sundadekake poyokan;
kalawan mangkono sira bakal nyangga
 panacading para bangsa."
Mrosoting wewatekane Israel
7:1


text:
Basa Kroasia (hrvatski jezik) minangka siji basa Slavik Kidul sing dipigunakaké déning wong-wong Kroasia kalebu wong Kroasia ing nagara Bosnia-Herzegovina. Basa iki minangka salah siji vèrsi standar diasistem Slavik Tengah-kidul.
Basa Kroasia didhasaraké saka cara pangucapan dhialèk Štokavian (kanthi warna-warna prabawa saka dhialèk Čakavian lan dhialèk Kajkavian) lan ditulis nganggo abjad Kroasia.
Basa baku modhèren Kroasia terus tumuwuh sajeroning punjul sangang atus taun kasil saka literatur sing tinulis nganggo campuran Basa Kroasia Gerejawi lan basa vernakular.
Uga delengen
 Basa Bosnia
 Basa Serbia
Pranala njaba
 Basa Kroasia - frasa dhasar
 Bausastra On line Basa Kroasia


text:
bar: LB.
Napa Kisah Kanak-kanak - Pemain Bal-balan sing Ngenani Sepak Bola
Dikandhani manawa nalika arep dadi saya angel, mula saya suwe saya kesusu. Maksim wis dibuktekake sajrone pirang-pirang taun ing kabeh bidang upaya manungsa ora ana bal-balan. Nyatane, iki mbantu nggawe manawa jagad ora kejawab golek pemain bal-balan profesional sing bisa suwi mandheg sajrone ngupayakake karir.
Ora akeh sing ngerti Wayne Rooney Katresnan bal-balan dadi loro kaya sak kertu nalika umure bocah umur 14. Kajaba iku, mesthi ora ana sing nyengsemake Ibrahimovich ing jagad bal-balan yen ora bisa ngomong babagan seneng urip ing papan-papan. Ing sisih dheweke, Alisson Becker wong tuwa meh narik dheweke bal-balan amarga dheweke nyathet wutah biologis alon sanajan umur 15.
Wayne Rooney lan Ibrahimovich meh ora muter bal-balan. Kredit Gambar: LB.
Napa Kisah Kanak-kanak - Pemain Bal-balan sing Miwiti Pemain Outfield
Dinamika minangka tembung sing ora mung ditemokake ing teks Fisika, ana ing bal-balan amarga olahraga kasebut uga kabeh babagan Fisika. Kabeh iku diwiwiti saka langkah pertama sing penting kanggo para pemain bal-balan nalika isih cilik kanthi nolak bal kanggo nyenengake. Sawise iku, dheweke melu bal-balan ing dalan utawa nerusake olahraga karo tim lokal lan akademi klub.
Nalika prodhusen bal-balan kasebut ana, dheweke diadili ing macem-macem posisi nganti wilayah paling kuat utawa forte diadegake. Dadi, ora nggumunake manawa ana sawetara sing ngluncurake posisi pertahanan kanggo maju perdagangan minangka striker nalika sawetara sing signifikan Thibaut Courtois mandeg maneh saka dadi bek kanggo dadi penjaga gawang lengkap. Kajaba iku, David Gea minangka pemain outfield nganti dheweke rumangsa ana ing omah kanthi ukuran postingan gol.
David Gea lan Thibaut Courtois sepisanan nglatih dadi pemain outfield sadurunge dadi penjaga gawang. Kredit Gambar: LB.
Mriksa: Matur suwun kanggo maca Crita Napa Bocah-bocah. Ana ing LifeBogger, kita sinau kanggo akurasi lan keadilan. Yen sampeyan nemokake soko sing ora katon bener, monggo bareng bareng karo komentar ing ngisor iki. Kita bakal tansah ngurmati lan ngormati ide sampeyan.


Operator casino Macau MGM China Holdings Ltd durung nginstal teknologi pangenalan rai ing properti perusahaan, ujare direktur eksekutif perusahaan Slot Demo Grant Bowie. Perusahaan iki saiki nunggu pemerintah Macau kanggo ngetokake pedoman babagan nggunakake teknologi kuwi, ngandika ana ing komentar kanggo wartawan lokal.
"Kita ngakoni lan ngakoni manawa ana masalah privasi sing signifikan" sing ana gandhengane karo teknologi pangenalan rai, ujare Pak Bowie (digambar ing foto file). "Kita bakal ngenteni pamrentah [Macau] kanggo menehi pedoman sing jelas babagan 'apa' lan 'kepiye' sing bakal ditindakake, yen dianggep cocog karo dheweke," ujare dheweke kaya sing dikutip dening penyiar umum Macau TDM.
Pengatur casino Macau, Gaming Inspection lan Biro Koordinasi, ngandika pungkasan Sasi nggunakake teknologi pangenalan rai perlu persetujuan Pengeluaran SGP pemerintah sadurunge bisa ngenalaken ing basis operasional nang panggonan game kutha kang. Ing wayahe, "loro kanggo telu" operator game padha Testing teknologi kuwi ing pasar Macau, dikonfirmasi ing wektu kepala biro, Paulo Martins Chan.
Ing komentar Rebo marang wartawan, Pak Bowie ngandika MGM China wis "sistem ndjogo banget canggih", kang "dirancang kanggo mesthekake probity, integritas lan safety" saka operasi game tenan. "Kanggo kita, ing wektu iki, misale jek cukup," ujare CEO.
"Teknologi ganti lan berkembang, nanging utamane kanggo pangenalan rai, kita butuh pedoman sing jelas saka pamrentah," tambah Bowie.
MGM China makaryakke casino hotel MGM Macau, dumunung ing semenanjung Macau, lan MGM Cotai casino resort, ing distrik Cotai Macau. Sing terakhir dibukak ing Februari 2018.
Pimpinan eksekutif SJM Holdings Ltd, operator Macau saingan, ujar ing pungkasan Juli manawa perusahaan kasebut ora nguji teknologi pangenalan rai ing properti perusahaan.
"Mesthi wae, kita pengin nggunakake saben [potongan] teknologi dhuwur kanggo nambah efisiensi operasi," ujare Ambrose So Shu Fai, nambahake manawa Pengeluaran HK panggunaan teknologi pangenalan rai kudu "rampung ing ngisor iki. peraturan lan hukum ing Macau".
Casino promotor Melco Resorts lan Hiburan Ltd wis nyatakake ing April – ing Sustainability lan Corporate Social Responsibility Report 2018 – iki "nyiapake kanggo nginstal generasi paling anyar" teknologi pangenalan rai ing panggonan ing Macau lan Manila taun.
Artikel ing edition anyar saka Universitas Nevada, Las Vegas (UNLV) Gaming Law Journal, disaranake sing industri casino bisa resiko rusak kapercayan konsumen kajaba ditangani kanthi teliti babagan carane ngumpulake informasi pamuter lan banjur nggunakake.


text: Krungu kaya kuwe ujug-ujug doktere langsung baen nampong pipine Kemplu.


text:
Didohu kuwe salah siji nang , propinsi Papua Barat, Indonesia.
Referensi


text:
Tarnowskie Góry (Jerman Tarnowitz) iku sawijining kutha ing Polen. Kutha iki sing ndunungi 61.566 jiwa.
Kutha ing Polen


text: waaahhh...dah 2 taun ya mba yen...,aku setaun aja belum hehehe...,selamat ya mba yen..


text:
Dasawarsa 80-an iku kaurut saka taun 80 nganti 89.
Prastawa
Lair
Séda


text:
| lamun asale kang jujur |[49] buru dhewe anèng wanadri | dudu cèlèng colongan | kalale kalangkung | sanadyan iwak maesa | yèn colongan karam luwih sangking gênjik | guru tiga samya mojar ||[50]
28. luwih akal padunira iki | patut sira uripmu cilaka | mêlaratira sajêge | tan duwe bêras pantun | sandhangamu tan lumrah janmi | kabèh jarik momohan | lawasmu tumuwuh | tan angrasa mangan enak | pêdhês asin lêgi gurih tan duwèni | guru tan darbe nalar ||
29. Gatholoco alon anauri | ingkang sugih sandhang lawan pangan | pirang kêthi momohane | kalawan pirang gênuk | tainira kang sira simpêni |[51]
guru tiga miyarsa | gumuyu angguguk | sandhangaku kang wus rusak | awor siti lan taiku amor siti | kabèh wus awor lêmah ||
30. Gatholoco alon anauri | yèn mangkono taksih lumrah kathah | pan durung aran kinaot | beda kalawan ingsun | kabèh iku isining bumi | ing sakurêbing jagad | kabèh duwèk ingsun | kang anyar datan gumêlar | sun kon nganggo marang sanak pawong mami | sun trima nganggo ala ||
31. ingsun trima nganggo ala iki | pêpanganan kang enak-enak |[52] kang lêgi gurih rasane | pêdhês asin sêdarum | sun kon mangan têpungan mami | janma kang sipat gêsang | amung jênêng ingsun | wêruhe sadina-dina | sun tulisi santrine salikur iji | sun simpên jroning nala ||
32. lan gunggunge kabèh sun kawruhi | sun tulisi angkane sadaya | anadene panggonane | saênggon-ênggonipun | sapa-sapa kang sênêng ngambil | dèn anggo lan kang dèn pangan |[53] ing sakarsanipun | ingsun nora manasika | mung jênênge lan cacahe sun tulisi | buku nèng jroning nala ||
33. kang sun pangan ing sabên ari |[54] melik ingkang [ing...]
[...kang] panas-panas |[55] sarta ingkang pait dhewe | dene ing tainingsun | kabèh aku pan dadi rêdi | mulane kang parwata | kabèh mêtu kukus | tumuse gêni sun pangan | padhas watu kalawan kang curi-curi | kalèlèt kang ingsun pangan ||[56]
34. sadurunge ingsun ngising tai | gunung iku mapan durung ana | benjang iku ing sirnane | lamun ingsun wus mantun | ngising tai ingkang mêtu silit |[57] lah mara nyatakna |[58] iku tandhaningsun | guru tiga duk miyarsa | sarêng ngucap layak rupamu jêginggis | guru tiga duwe nala ||[59]
35. Gatholoco alon anauri | mulaningsun bangêt susahira | amêtu runtik karsane | ing kangjêng gusti rasul | sabên dina ingsun turuti | tindak marang ngêpakan | mundhut kalèlèt candu |[60] lan maring ngêpakan ika | dipun dhahar kalawan dipun obongi | Allah[61]kang paring pirsa ||
36. iku lamun nora sun turuti | bangêt têmên niksa raganingwang | ingsun bangêt paniksane | ingsun tan bisa turu | guru tiga angucap bêngis | sun lagi nêmu critanira |[62] jêng rasul puniku | dene karsane ngêpakan | kangjêng nabi sêmbahane wong sabumi | anèng nagri ing Mêkah ||
37. guru tiga mangke sun arani | rasul Mêkah ingkang sira sêmbah | datan ana ing wujude | wus seda sèwu taun | panggonane ing tanah Ngarbi | lêlakon pitung wulan | tur kalangan laut | lan kari kubur kewala | sira sêmbah jungkar-jungkir sabên ari | apa bisa tumêka ||
38. dadi sêmbahira tanpa kardi | luwih siya marang raganira | tan nêmbah rasul dhèwèke | siya-siya mring uripmu |[63] nêmbah rasul badaning dhiri | kabèh sabangsanira | iku ora urus | nêmbah Allah siya-siya | ting cêrngunguk Allah nora kobêr guling | kablêbêgên swaranira ||[64]
39. rasululloh seda sèwu warsi | sarak bingung sangking wismanira | bok gulumu kongsi modot | môngsa sêdya angrungu | tuwas kêsêl datanpa kasil | guru tiga angucap | dhapurmu lir hantu | layak nora duwe ulat | wani nyamah papundhène wong sabumi | Gatholoco angucap ||
40. mila mêsum bangêt susah mami | kadunungan ingsun barang gêlap | awit cilik têkèng mangke | kewuhan jawab ingsun | yèn dèn wada ingkang darbèni | supaya bisa luwar | paran ananipun | bisaa panjawabira |
aja kongsi nêmu khukume nagari | guru tiga angucap ||
41. sarêng ngucap nyata sira maling | nora pantês rêmbugan lan ingwang | sira iku wong munapèk | duraka mring Hyang Agung | lamun ingsun gêlêm marahi | ing pratikêle dursila |[65] ing panjawabipun | tan wurung katularan |[66] durakamu sanadyan sun nora maling | lamun gêlêm amulang ||
42. nalar maling lan jawabe maling | sayêktine kêna mèlu siksa | Gatholoco lon saure | yèn sira nora purun | amarahi jawabe maling | amung cangkrimaningwang | badhenên dèn tuhu | guru tiga sarêng ngucap | lah ucapna sun badhene padha mangkin | ingsun guru nonoman ||
4. Sinom
1. hèh sanak ingsun sadaya | badhenên cakriman mami | ki dhalang kêlir lan wayang | blencong kêlir tuwa êndi | badhenên salah siji | pundi ingkang luwih sêpuh | Amat Ngarip angucap | kêlir kang tuwa pribadi | sadèrènge ana dhalang lawan wayang ||
2. anadene kêlir lan dhalang |[67] kapasang balencong mami | wayang gaweane dhalang | milane sêpuh pribadi | tan ana kang dhingini | anadene dhalang puniku |[68] kang
karya lêlampahan | nyritakkên ala lan bêcik | asor unggul tan liyan sangking ki dhalang ||
3. gêdhe cilike si damar | ômba ciyute si kêlir | ki dhalang ingkang mrayoga | milane sêpuh pribadi | Ngabdul Manap nauri | Mat Ngarip Dul Jabar iku | pambadhemu iku salah |[69] yèn mungguh pambatang mami | mung kang tuwa puniku ya dhalangira ||
4. upamane wong nanggap wayang |[70] isih kurang têlung sasi | dhalange pan durung ana | panggonane durung dadi | wus ngucap nanggap ringgit | tut


text:
Watupayung iku désa ing Kacamatan Kesesi, Pekalongan, Provinsi Jawa Tengah, Indonésia.
Deleng uga
 Kesesi, Pekalongan
 Kabupatèn Pekalongan
Pranala njaba
 Situs resmi Kabupatèn Pekalongan


text:
Proppo iku kacamatan ing Kabupatèn Pamekasan.
Réferènsi
Kacamatan ing Kabupatèn Pamekasan
Kacamatan ing Jawa Wétan


Genosida
Genosida iku tindakan pambantaian gedhèn-gedhènan sacara sistematis marang sawijining suku bangsa utawa klompok kanthi maksud numpes (agawé tumpes) bangsa kasebut. Tembung iki pisanan digunakaké déning siji ahli hukum Polandia, Raphael Lemkin, ing taun 1944 jroning bukuné Axis Rule in Occupied Europe sing dibabar ing Amérika Sarékat. Tembung iki dijupuk saka basa Yunani γένος genos ('ras', 'bangsa' utawa 'rakyat') lan basa Latin caedere (rajapati).
Genosida kuwi salah siji saka papat Pelanggaran HAM abot sing ana jroning yurisdiksi International Criminal Court. Pelanggaran HAM abot liyané yakuwi Kejahatan marang kamanungsan, Kejahatan perang, lan kejahatan Agresi.
Miturut Statuta Roma lan Undhang-Undhang no. 26 taun 2000 bab Pengadilan HAM, genosida kuwi Lelaku sing diayahi kanthi angkah kanggo ngajuraké utawa numpes kabèh utawa sapérangan klompok bangsa, ras, klompok ètnis, klompok agama kanthi cara matèni anggota klompok; ngakibataké siksa fisik utawa mental sing abot marang anggota klompok; nyiptakaké kondhisi kauripan klompok sing agawé kamusnahan sacara fisik sebagéan utawa sakabèhané; nglakoni tindakan nyegah kalairan jroning klompok; mindahaké sacara peksa bocah-bocah saka sawijining klompok menyang klompok liya.
Ana uga istilah genosida budaya sing maknané pembunuhan peradaban kanthi nglarang penggunaan basa saka sawijining klompok utawa suku, ngowahi utawa ngajuraké sajarahé utawa ngajuraké simbul-simbul peradabané.
Conto genosida[sunting | Owah sumber]
- Pembantaian bangsa Kanaan déning bangsa Yahudi ing milenium pisanan sadurungé Masèhi.
- Pembantaian bangsa Helvetia déning Julius Caesar ing abad kaping-1 SM.
- Pembantaian suku bangsa Keltik déning bangsa Anglo-Saxon ing Britania lan Irlandia wiwit abad kaping-7.
- Pembantaian bangsa-bangsa Indian ing bawana Amerika déning para penjajah Eropah wiwit taun 1492
- Pembantaian bangsa Aborijin Australia déning Britania Raya wiwit taun 1788
- Pembantaian Bangsa Armenia déning sawetara klompok Turki ing pungkasan Perang Donya I
- Pembantaian wong Yahudi, wong Gipsi (Sinti lan Roma) lan suku bangsa Slavia déning kaum Nazi Jerman jroning Perang Donya II.
- Pembantaian suku bangsa Jerman ing Eropah Wétan ing pungkasan Perang Donya II déning suku-suku bangsa Ceko, Polandia lan Uni Soviet ing sisih wétan garis tapel wates Oder-Neisse.
- Pembantaian luwih saka rong yuta jiwa rakyat déning rezim Khmer Merah ing pungkasan taun 1970-an.
- Pembantaian bangsa Kurdi déning rezim Saddam Hussein Irak ing taun 1980-an.
- Efraín Rios Montt, diktator Guatemala wiwit 1982 nganti 1983 wis matèni 75.000 Indian Maya.
- Pembantaian suku Hutu lan Tutsi ing Rwanda taun 1994 déning utamané kaum Hutu.
- Pembantaian suku bangsa Bosnia lan Kroasia ing Yugoslavia déning Serbia antara 1991 - 1996. Salah sijiné yakuwi Pembantaian Srebrenica, kasus pisanan ing Eropah sing dinyatakaké genosida déning kaputusan hukum. [1]
- Pembantaian kaum kulit ireng ing Darfur déning milisi Janjaweed ing Sudan taun2004.
Cathetan Sikil[sunting | Owah sumber]
- Institute for War and Peace Reporting, Tribunal Update: Briefly Noted (TU No 398, 18-Mar-05) [1]